cyanic-selkie/wikianc huggingface dataset:
ಗೋಲ್ಡನ್ ಐ
ಕಥಾವಸ್ತು
ಬೋರಿಸ್ ಉಪಗ್ರಹದ ನಿಯಂತ್ರಣವನ್ನು ಮರಳಿ ಪಡೆಯುವುದನ್ನು ತಡೆಯಲು, ಬಾಂಡ್ ಡಿಷ್ ಆಂಟೆನಾದ ಗೇರುಗಳನ್ನು ಜ್ಯಾಮ್ ಮಾಡುವ ಮೂಲಕ ಅದನ್ನು ಹಾಳುಮಾಡಲು ಮುಂದಾಗುತ್ತಾನೆ. ಟ್ರೆವೆಲ್ಯಾನ್ ಅವನನ್ನು ತಡೆಯಲು ಪ್ರಯತ್ನಿಸುತ್ತಾನೆ, ಮತ್ತು ಇಬ್ಬರ ನಡುವಿನ ಹೊಡೆದಾಟದಲ್ಲಿ ಟ್ರೆವೆಲ್ಯಾನ್ ನೆಲಕ್ಕೆ ಉರುಳುತ್ತಾನೆ ಮತ್ತು ತೀವ್ರವಾಗಿ ಗಾಯಗೊಳ್ಳುತ್ತಾನೆ. ನಟಾಲಿಯಾ ತಕ್ಷಣವೇ  ಆಂಟೆನಾ ಕಾರ್ಯ ಸ್ಥಗಿತಗೊಂಡು  ಸ್ಫೋಟಗೊಳ್ಳುವ ಮುನ್ನಬಾಂಡ್^ನನ್ನು  ಕಮಾಂಡರ್ ಹೆಲಿಕಾಪ್ಟರ್‌ನಲ್ಲಿ ರಕ್ಷಿಸುತ್ತಾಳೆ. ಟ್ರೆವೆಲ್ಯಾನ್ ಬೀಳುತ್ತಿರುವ ಕಟ್ಟಡದ ಅವಶೇಷಗಳಡಿಯಲ್ಲಿ ಸಿಲುಕಿ ಸಾಯುತ್ತಾನೆ. ಮತ್ತು ಬೋರಿಸ್ ಛಿದ್ರವಾದ ದ್ರವರೂಪದ ಸಾರಜನಕ ಡಬ್ಬಗಳಿಂದ ಕೊಲ್ಲಲ್ಪಡುತ್ತಾನೆ. ಯಾವುದೋ ಒಂದು ಸುರಕ್ಷಿತವಾದ ಜಾಗದಲ್ಲಿ ಇಳಿದ ನಂತರ, ಈ ಜೋಡಿಯು ಒಂದಿಷ್ಟು ಏಕಾಂತವನ್ನು ಆನಂದಿಸಲು ಸಿದ್ಧರಾಗುತ್ತಾರೆ, ಆದರೆ ವೇಡ್ ಮತ್ತು ಯುಎಸ್ ಮೆರೈನ್‌ಗಳ ತಂಡದ ಆಗಮನವು ಅದಕ್ಕೆ ಅಡ್ಡಿಪಡಿಸುತ್ತದೆ. ಅವರಿಬ್ಬರನ್ನೂ ಗ್ವಾಂಟನಾಮೊ ಕೊಲ್ಲಿ ನೌಕಾ ನೆಲೆಗೆ ಕರೆದೊಯ್ಯಲಾಗುತ್ತದೆ.
ಮುನ್ನುಡಿ
2010 ರ ಸಂದರ್ಶನವೊಂದರಲ್ಲಿ ಡಾಲ್ಟನ್ ಸ್ಕ್ರಿಪ್ಟ್ ಸಿದ್ಧವಾಗಿದೆ ಮತ್ತು "ನಾವು ನಿರ್ದೇಶಕರ ಬಗ್ಗೆ ಚರ್ಚಿಸುತ್ತಿದ್ದೇವೆ" ಎಂದು ಘೋಷಿಸಿದರು, ಈ ಯೋಜನೆಯು ಸರಣಿಯ ವಿತರಕರಾದ ಯುನೈಟೆಡ್ ಆರ್ಟಿಸ್ಟ್ಸ್ ಅವರ ಮಾತೃ ಸಂಸ್ಥೆಯಾದ ಮೆಟ್ರೋ-ಗೋಲ್ಡ್ವಿನ್-ಮೇಯರ್, ಮತ್ತು ಬಾಂಡ್ ಚಲನಚಿತ್ರಗಳ ಹಕ್ಕುಗಳ ಮಾಲಿಕತ್ವ ಹೊಂದಿದ್ದ  ಬ್ರೊಕೊಲಿಯ ಡಾಂಜಾಕ್, ಅವರೊಂದಿಗಿನ ಕಾನೂನು ಸಮಸ್ಯೆಗಳಿಂದಾಗಿ ತೀವ್ರ ತೊಂದರೆಗೀಡಾಯಿತು.ಬಾಂಡ್ ಚಿತ್ರದ ಹಕ್ಕುಗಳನ್ನು 1990 ರಲ್ಲಿ, MGM/UA ಅನ್ನು $ 1.5 ಬಿಲಿಯನ್ ದರಕ್ಕೆ ಕ್ವಿಂಟೆಕ್ಸ್ ಎಂಬ   ಆಸ್ಟ್ರೇಲಿಯನ್-ಅಮೇರಿಕನ್ ಆರ್ಥಿಕ ಸೇವಾ ಕಂಪನಿಗೆ ಮಾರಾಟ ಮಾಡಬೇಕಿತ್ತು. ಈ ಸಂಸ್ಥೆಯು ದೂರದರ್ಶನ ಪ್ರಸರಣ ಮತ್ತು ಮನರಂಜನಾ ಉದ್ಯಮಗಳನ್ನು ಖರೀದಿಸಲಾರಂಭಿಸಿತ್ತು. ಕ್ವಿಂಟೆಕ್ಸ್ ಕಂಪನಿಗೆ ಐವತ್ತು ಮಿಲಿಯನ್ ಡಾಲರುಗಳ ಸಾಲಪತ್ರ ಕೊಡಲು ಸಾಧ್ಯವಾಗದಾಗ ಒಪ್ಪಂದವು ಮುರಿದು ಬಿತ್ತು. ಪಾಥೆ ಎಂಟರ್ಟೇನ್ಮೆಂಟ್ ಎಂಬ ಫ್ರೆಂಚ್ ಕಂಪನಿಯು ೧.೨ ಬಿಲಿಯನ್ ಮೊತ್ತಕ್ಕೆ ಎಂಜಿಎಂ/ಯುಎ ಕಂಪನಿಯನ್ನು ಖರೀದಿಸಲು ತಕ್ಷಣವೇ ಮುಂದೆ ಬಂದಿತಲ್ಲದೇ ಎರಡೂ ಕಂಪನಿಗಳನ್ನು ವಿಲೀನಗೊಳಿಸಿ ಎಂಜಿಎಂ-ಪಾಥೆ ಕಮ್ಯುನಿಕೇಷನ್ಸ್ ಎಂಬ ಕಂಪನಿಯನ್ನು ರಚಿಸಿತು.. ಪಾಥೆಯ ಸಿಇಒ ಜಿಯಾನ್ಕಾರ್ಲೊ ಪ್ಯಾರೆಟ್ಟಿ ಸ್ಟುಡಿಯೊದ ಕ್ಯಾಟಲಾಗ್‌ನ ವಿತರಣಾ ಹಕ್ಕುಗಳನ್ನು ಮಾರಾಟ ಮಾಡಿ ತಾವು ಮಾಡಿದ್ದ ಖರೀದಿಗೆ ಹಣಕಾಸು ಒದಗಿಸಲು ಮುಂಗಡ ಪಾವತಿಗಳನ್ನು ಸಂಗ್ರಹಿಸುವ ಉದ್ದೇಶ ಹೊಂದಿದ್ದರು. ಇದು ಇಳಿಸಿದ ದರಗಳಲ್ಲಿ 007 ಗ್ರಂಥಾಲಯಕ್ಕೆ ಅಂತಾರಾಷ್ಟ್ರೀಯ ಪ್ರಸಾರ ಹಕ್ಕುಗಳನ್ನು ನೀಡುವುದನ್ನು ಒಳಗೊಂಡಿತ್ತು, ಈ ಪರವಾನಗಿಯು ೧೯೬೨ರಲ್ಲಿ ಯುನೈಟೆಡ್ /ಅರ್ಟಿಸ್ಟ್ಸ್ ಅವರೊಂದಿಗೆ ಕಂಪನಿಯು ಮಾಡಿಕೊಂಡಿದ್ದ ಬಾಂಡ್  ವಿತರಣಾ ಒಪ್ಪಂದವನ್ನು ಉಲ್ಲಂಘಿಸಿದೆ ಹಾಗೂ ಡಾಂಜಾಕ್ ಕಂಪನಿಗೆ ಬರಬೇಕಾದ ಲಾಭಾಂಶವನ್ನು ನಿರಾಕರಿಸಲಾಗಿದೆ ಎಂದು  ಆರೋಪಿಸಿ ಡಾಂಜಾಕ್ ಮೊಕದ್ದಮೆ ಹೂಡಿತು. ಇದಕ್ಕೆ ಪ್ರತಿಮೊಕದ್ದಮೆಯನ್ನು ಹೂಡಲಾಯಿತು. ಮೊಕದ್ದಮೆಗಳಿಗೆ ಪರಿಹಾರ ದೊರೆತ ನಂತರ ಏನು ಮಾಡುತ್ತೀರಿ ಎಂದು ಡಾಲ್ಟನ್ ಅವರನ್ನು ಕೇಳಿದಾಗ ನಾನು ನನ್ನ ಈ ಹಿಂದಿನ ಪಾತ್ರದಲ್ಲಿ ಮುಂದುವರಿಯುವ ಸಾಧ್ಯತೆಗಳಿಲ್ಲ ಎಂದು ಉತ್ತರಿಸಿದರು.
ಪೂರ್ವ ನಿರ್ಮಾಣ ಮತ್ತು ಬರವಣಿಗೆ
ಮೇ 1993 ರಲ್ಲಿ, ಮೈಕೆಲ್ ಫ್ರಾನ್ಸ್[೧೯] ಅವರ ಚಿತ್ರಕಥೆಯನ್ನಾಧರಿಸಿದ ಹದಿನೇಳನೆಯ ಜೇಮ್ಸ್ ಬಾಂಡ್ ಚಲನಚಿತ್ರವನ್ನು ಘೋಷಿಸಿತು. ಮಾಜಿ ಕೆಜಿಬಿ ಏಜೆಂಟರನ್ನು ಸಂದರ್ಶಿಸಿ, ಫ್ರಾನ್ಸ್ ತಮ್ಮ ಚಿತ್ರಕಥೆಗೆ ತಕ್ಕ ಪೂರ್ವಭಾವಿ ಅಧ್ಯಯನ ಮಾಡಿದ್ದಾರೆ. [೮].  ಬ್ರೊಕೋಲಿಯ ಆರೋಗ್ಯ ಹದಗೆಟ್ಟಾಗ (ಗೋಲ್ಡನ್ ಐ ಬಿಡುಗಡೆಯಾದ ಏಳು ತಿಂಗಳ ನಂತರ ಅವರು ನಿಧನರಾದರು), ಅವರ ಮಗಳು ಬಾರ್ಬರಾ ಬ್ರೊಕೋಲಿ  ಚಲನಚಿತ್ರ ನಿರ್ಮಾಣದಲ್ಲಿ ಬ್ರೊಕೊಲಿಯವರು  "ಸ್ವಲ್ಪ ಹಿಂದಿನ ಸ್ಥಾನಕ್ಕೆ ಸರಿದರು" ಎಂದು ಬಣ್ಣಿಸಿದರು.[೨೦] ಬಾರ್ಬರಾ ಮತ್ತು ಮೈಕೆಲ್ ಜಿ. ವಿಲ್ಸನ್ ನಿರ್ಮಾಣದಲ್ಲಿ ಪ್ರಮುಖ ಪಾತ್ರ ವಹಿಸಿದರು ಆದರೆ ಆಲ್ಬರ್ಟ್ ಬ್ರೊಕೋಲಿ ಗೋಲ್ಡನ್ ಐ ಚಲನಚಿತ್ರದ ಸಹಾಯಕ ನಿರ್ಮಾಪಕರಾಗಿ ನಿರ್ಮಾಣವನ್ನು ನೋಡಿಕೊಂಡರು. ಅವರನ್ನು " ಪ್ರಸ್ತುತಿಕಾರ" ಎನ್ನಲಾಯಿತು. ಸಾಮೂಹಿಕ ವಿನಾಶದ ಶಸ್ತ್ರಾಸ್ತ್ರಗಳ ಪ್ರಸರಣದ ಬಗ್ಗೆ ಕಾಳಜಿ ಇದ್ದಾಗ, ಶೀತಲ ಸಮರದ ನಂತರದ ಯುಗದಲ್ಲಿ ಮತ್ತು ಸೋವಿಯತ್ ಒಕ್ಕೂಟದ ಪತನದ ನಂತರದ ಚೌಕಟ್ಟಿನಲ್ಲಿ ವಿಲ್ಸನ್ ಚಲನಚಿತ್ರವನ್ನು ರೂಪಿಸಲು ಬಯಸಿದರು. ಬ್ರೊಕೋಲಿ ಅವರು ಮರಳಿ ಬರುತ್ತಾರೆಯೇ ಎಂದು ಮತ್ತೊಮ್ಮೆ ಕೇಳಲು ಡಾಲ್ಟನನ್ನು ಸಂಪರ್ಕಿಸಿದರು ಮತ್ತು ಈಗ ಅವರು ಆಲೋಚನೆಗೆ ಮುಕ್ತರಾಗಿರುವುದನ್ನು ಕಂಡುಕೊಂಡರು.
ಆಗಸ್ಟ್ 1993 ರಲ್ಲಿ, ಫ್ರಾನ್ಸ್ ತನ್ನ ಮೊದಲ ಕರಡನ್ನು ತಯಾರಿಸಿದರು ಮತ್ತು ಚಿತ್ರಕಥೆಯನ್ನು ಬರೆಯುವುದನ್ನು ಮುಂದುವರೆಸಿದರು. ಬ್ರೊಕೊಲಿಯೊಂದಿಗಿನ ಮುಂದುವರೆದ ಚರ್ಚೆಯಲ್ಲಿ, ಡಾಲ್ಟನ್ ತನ್ನ ಹಿಂದಿನ ಎರಡು ಚಲನಚಿತ್ರಗಳ ಅತ್ಯುತ್ತಮ ಅಂಶಗಳನ್ನು ತೆಗೆದುಕೊಂಡು ಅವುಗಳನ್ನು ಒಂದು ಅಂತಿಮ ಚಿತ್ರಕ್ಕೆ ಆಧಾರವಾಗಿ ಸಂಯೋಜಿಸಿದ ಬಗ್ಗೆ ಹರ್ಷ ವ್ಯಕ್ತಪಡಿಸಿದರು. ಬ್ರೋಕೋಲಿಯವರು ಚಲನಚಿತ್ರವಿಲ್ಲದೆ ದೀರ್ಘ ಅಂತರದ ನಂತರ, ಡಾಲ್ಟನ್ ಮರಳಿ ಬರಲು ಸಾಧ್ಯವಿಲ್ಲ ಮತ್ತು ಹಾಗೆ ಬಂದು ಕೇವಲ ಒಂದು ಚಲನಚಿತ್ರವನ್ನು ಮಾಡಲು ಸಾಧ್ಯವಿಲ್ಲ ಬಹಳಷ್ಟು ಚಿತ್ರಗಳನ್ನು ಮಾಡಬೇಕಾಗುತ್ತದೆ ಎಂದು ಒತ್ತಿ ಹೇಳಿದರು. ಜನವರಿ ವೇಳೆಗೆ ಫ್ರಾನ್ಸ್‌ನ ಚಿತ್ರಕಥೆಯನ್ನು ಪೂರ್ಣಗೊಳಿಸಿದರೂ, ಯಾವುದೇ ಕ್ರಿಯಾತ್ಮಕ ಆರಂಭವಿಲ್ಲದೆ ಚಿತ್ರ ನಿರ್ಮಾಣವನ್ನು ಹಿಂದಕ್ಕೆ ತಳ್ಳಲಾಯಿತು. ಏಪ್ರಿಲ್ 1994 ರಲ್ಲಿ, ಡಾಲ್ಟನ್ ಅಧಿಕೃತವಾಗಿ ಪಾತ್ರಕ್ಕೆ ರಾಜೀನಾಮೆ ನೀಡಿದರು. 2014 ರ ಸಂದರ್ಶನವೊಂದರಲ್ಲಿ, ತಾನು ಬ್ರೊಕೊಲಿಯ ನಿರೀಕ್ಷೆಯನ್ನು ಒಪ್ಪಿಕೊಂಡೆ ಆದರೆ ಇನ್ನೂ ನಾಲ್ಕು ಅಥವಾ ಐದು ಚಿತ್ರಗಳಲ್ಲಿ ಕಾಣಿಸಿಕೊಳ್ಳಲು ಬದ್ಧನಾಗಿರಲಿಲ್ಲ ಎಂದು ಡಾಲ್ಟನ್ ಬಹಿರಂಗಪಡಿಸಿದರು. left|thumb|242x242px| ಗೋಲ್ಡನ್ ಐ [[ಪಿಯರ್ಸ್ ಬ್ರಾಸ್ನನ್ ಅವರ ಮೊದಲ ಬಾಂಡ್ ಪಾತ್ರವಾಗಿತ್ತು]] 1994 ರ ಉದ್ದಕ್ಕೂ ಚಿತ್ರಕಥೆ ಕುರಿತಂತೆ ಮತ್ತಷ್ಟು ಕೆಲಸ ಮಾಡಲಾಯಿತು. ಫ್ರಾನ್ಸ್‌ನ ಚಿತ್ರಕಥೆಯು "ಆಗಸ್ಟಸ್ ಟ್ರೆವೆಲ್ಯಾನ್" ಮತ್ತು ಗೋಲ್ಡನ್ ಐ ಇಎಂಪಿ ಉಪಗ್ರಹದ ಪಾತ್ರವನ್ನು ಪರಿಚಯಿಸಿತು ಮತ್ತು ಹೈ-ಸ್ಪೀಡ್ ರೈಲಿನಲ್ಲಿ ಆಸ್ಟನ್ ಮಾರ್ಟಿನ್ ಕಾರನ್ನು ಬೆನ್ನಟ್ಟುವಿಕೆಯ ಅನಾಕರ್ಷಕ ಪ್ರಾರಂಭವನ್ನು ಒಳಗೊಂಡಿತ್ತು. ಆದರೆ ಬಾರ್ಬರಾ ಬ್ರೊಕೊಲಿ ಫ್ರಾನ್ಸ್‌ನ ಚಿತ್ರಕಥೆಯು ಸೂಕ್ತ ರಚನೆಯನ್ನು ಹೊಂದಿಲ್ಲ ಎಂದು ಅಭಿಪ್ರಾಯಪಟ್ಟು ಮತ್ತು ಅದನ್ನು ಮತ್ತೊಮ್ಮೆ ಬರೆಯಲು ಜೆಫ್ರಿ ಕೇನ್ ಅವರನ್ನು ಕರೆತಂದರು. ಕೇನ್ ಫ್ರಾನ್ಸ್‌ ಅವರ ಅನೇಕ ಕಲ್ಪನೆಗಳನ್ನು ಉಳಿಸಿಕೊಂಡರು ಆದರೆ ಅರ್ಪಣೆಗಳಿಗೆ ಮುಂಚಿತವಾಗಿ ಮುನ್ನುಡಿಯನ್ನು ಸೇರಿಸಿದರು. ಅಂತಿಮವಾಗಿ ಚಿತ್ರದಲ್ಲಿ ಟ್ರೆವೆಲ್ಯಾನ್ ಅವರ ಕಲ್ಪನೆಗೆ ಹತ್ತಿರವಾಗಿಯೇ ಬರೆದರು.. ಕೆವಿನ್ ವೇಡ್ ಚಿತ್ರಕಥೆಗೆ ಮೆರುಗು ನೀಡಿದರೆ, ಬ್ರೂಸ್ ಫೀರ್‌ಸ್ಟೈನ್ ಅಂತಿಮ ಸ್ಪರ್ಶವನ್ನು ನೀಡಿದರು. ಚಲನಚಿತ್ರದಲ್ಲಿ, ಬರವಣಿಗೆಯ ಶ್ರೇಯವನ್ನು ಅನ್ನು ಕೇನ್ ಮತ್ತು ಫೀರ್‌ಸ್ಟೈನ್ ಇಬ್ಬರಿಗೂ ನೀಡಲಾಯಿತು. ಫ್ರಾನ್ಸ್‌ಗೆ ಕೇವಲ ಕಥೆಯ ಶ್ರೇಯವನ್ನು ಮಾತ್ರ ನೀಡಲಾಯಿತು. ಇದು ಅನ್ಯಾಯಯುತ ಎಂದು ಫ್ರಾನ್ಸ್ ಭಾವಿಸಿದರು, ಚಿತ್ರಕಥೆಯಲ್ಲಿ ಮಾಡಲಾದ ಸೇರ್ಪಡೆಗಳು ಅವರ ಮೂಲ ಆವೃತ್ತಿಯ ಸುಧಾರಣೆಯಲ್ಲ  ಎಂದು ಅವರು ನಂಬಿದ್ದರು. ವೇಡ್ ಅಧಿಕೃತ ಕ್ರೆಡಿಟ್ ಅನ್ನು ಸ್ವೀಕರಿಸಲಿಲ್ಲ, ಆದರೆ ಅವರೇ ರಚಿಸಿದ ಸಿಐಎ ಪಾತ್ರವಾದ ಜ್ಯಾಕ್ ವೇಡ್ ಅವರ ಹೆಸರನ್ನು ಒಪ್ಪಿಕೊಂಡರು.
ಈ ಕಥೆಯು ಇಯಾನ್ ಫ್ಲೆಮಿಂಗ್ ಅವರ ಕೃತಿಯನ್ನು ಆಧರಿಸಿಲ್ಲವಾದರೂ, ಫ್ಲೆಮಿಂಗ್ ಅವರಿಗೆ ಸೇರಿದ ಜಮೈಕಾದ ಎಸ್ಟೇಟಿನ ಹೆಸರು ಗೋಲ್ಡನ್ ಐ ಎಂದಾಗಿತ್ತು.ಇಲ್ಲೆಯೇ ಅವರು ಹಲವಾರು ಬಾಂಡ್ ಕಾದಂಬರಿಗಳನ್ನು ರಚಿಸಿದ್ದರು. ಈ ಎಸ್ಟೇಟಿನ ಹೆಸರನ್ನೇ ಚಲನಚಿತ್ರಕ್ಕೂ ಇಡಲಾಯಿತು, ಫ್ಲೆಮಿಂಗ್ ತನ್ನ ಎಸ್ಟೇಟ್ ಹೆಸರಿಗೆ ಹಲವಾರು ಮೂಲಗಳನ್ನು ನೀಡಿದ್ದಾರೆ. ಇದರಲ್ಲಿ ಕಾರ್ಸನ್ ಮೆಕ್‌ಕಲ್ಲರ್ಸ್ ಅವರ ರಿಫ್ಲೆಕ್ಷನ್ಸ್ ಇನ್ ಗೋಲ್ಡನ್ ಐ ಮತ್ತು ಆಪರೇಷನ್ ಗೋಲ್ಡನ್ ಐ, ಸ್ಪೇನ್ ಮೂಲಕ ನಾಝಿ  ಆಕ್ರಮಣದ ಸಂದರ್ಭದಲ್ಲಿ ಫ್ಲೆಮಿಂಗ್ ಸ್ವತಃ ಅಭಿವೃದ್ಧಿಪಡಿಸಿದ ಆಕಸ್ಮಿಕ ಯೋಜನೆಯ ಹೆಸರೂ ಗೋಲ್ಡನ್ ಐ ಎಂದಾಗಿತ್ತು..
ಗೋಲ್ಡನ್ ಐ ಚಲನಚಿತ್ರವು ಲೈಸೆನ್ಸ್ ಟು ಕಿಲ್ ಬಿಡುಗಡೆಯಾದ ಕೇವಲ ಆರು ವರ್ಷಗಳ ನಂತರ ಬಿಡುಗಡೆಯಾಗಿದ್ದರೂ, ಈ ಮಧ್ಯದ ಅವಧಿಯಲ್ಲಿ ವಿಶ್ವ ರಾಜಕೀಯವು ನಾಟಕೀಯವಾಗಿ ಬದಲಾಗಿದೆ. ಗೋಲ್ಡನ್ ಐ ಚಲನಚಿತ್ರವು ಬರ್ಲಿನ್ ಗೋಡೆಯ ಪತನ, ಸೋವಿಯತ್ ಒಕ್ಕೂಟದ ಪತನ ಮತ್ತು ಶೀತಲ ಸಮರದ ಅಂತ್ಯದ ನಂತರ ನಿರ್ಮಿಸಿದ ಮೊದಲ ಜೇಮ್ಸ್ ಬಾಂಡ್ ಚಲನಚಿತ್ರವಾಗಿದ್ದು, ಆಧುನಿಕ ಜಗತ್ತಿನಲ್ಲಿ ಪಾತ್ರದ ಪ್ರಸ್ತುತತೆಯ ಬಗ್ಗೆ ಅನುಮಾನವಿತ್ತು. ಬಾಂಡ್ ಸರಣಿಯನ್ನು ಮತ್ತೆ ಪರಿಚಯ ಮಾಡುವುದು "ನಿರರ್ಥಕ" ಎಂದು ಚಲನಚಿತ್ರೋದ್ಯಮದ ಕೆಲವರು ಭಾವಿಸಿದರು, ಮತ್ತು ಇದು "ಹಿಂದಿನ ಐಕಾನ್" ಆಗಿಯೇ ಉಳಿಸುವುದು ಉತ್ತಮ ಎಂದು ಭಾವಿಸಲಾಯಿತು. ನಿರ್ಮಾಪಕರು ಈ ಸರಣಿಯ ಹೊಸ ಪರಿಕಲ್ಪನೆಗಳ ಬಗ್ಗೆ ಯೋಚಿಸಿದರು, ಉದಾಹರಣೆಗೆ 1960 ರ ಅವಧಿಯ ಕಥಾಸಾಹಿತ್ಯ, ಮಹಿಳಾ 007, ಅಥವಾ ಕಪ್ಪು ಜೇಮ್ಸ್ ಬಾಂಡ್. ಅಂತಿಮವಾಗಿ, ಅವರು ಸರಣಿಯ ಮೂಲಭೂತ ವಿಷಯಗಳಿಗೆ ಮರಳಲು ನಿರ್ಧರಿಸಿದರು, ಡಾಲ್ಟನ್ ಚಲನಚಿತ್ರಗಳಲ್ಲಿದ್ದ ಹಾಗೆ ಸೂಕ್ಷ್ಮ ಮತ್ತು ಕಾಳಜಿಯುಳ್ಳ ಬಾಂಡ್ ಚಿತ್ರಣವನ್ನು ಅಥವಾ ಆ ದಶಕದಲ್ಲಿ ವ್ಯಾಪಿಸಲು ಆರಂಭಿಸಿದ್ದ ರಾಜಕೀಯವಾಗಿ ಸರಿಯಾಗಿರುವಿಕೆಯ ನೀತಿಯನ್ನು ಅನುಸರಿಸಲಿಲ್ಲ. ಗೋಲ್ಡನ್ ಐ ಚಲನಚಿತ್ರವು ಪುನಃಶ್ಚೇತನಕಾರಿಯಾಗಿ ಯಶಸ್ಸು ಕಂಡಿತಲ್ಲದೆ,  1990 ರ ದಶಕಕ್ಕೆಬಾಂಡ್ ಸರಣಿಯನ್ನು ಪರಿಣಾಮಕಾರಿಯಾಗಿ ಅಳವಡಿಸಿತು. ಗೋಲ್ಡನ್ ಐ ಚಲನಚಿತ್ರದಲ್ಲಿ    ಮಹಿಳಾ ಎಂ ನ ಪರಿಚಯವು ಗೋಲ್ಡನ್ ಐ ಚಲನಚಿತ್ರದ ನೂತನ ಆವಿಷ್ಕಾರಗಳಲ್ಲೊಂದಾಗಿದೆ. ನೂತನ ಎಂ ಕ್ಷಿಪ್ರವಾಗಿ ತನ್ನ ಅಧಿಕಾರವನ್ನು ಸ್ಥಾಪಿಸುತ್ತಾಳೆ ಮತ್ತು ಬಾಂಡ್ "ಒಬ್ಬ ಲಿಂಗ ತಾರತಮ್ಯವಾದಿ ಮತ್ತು ಮಹಿಳೆಯರನ್ನು ಕುರಿತಂತೆ ಪೂರ್ವಾಗ್ರಹಪೀಡಿತ ಡೈನೋಸಾರ್ ಹಾಗೂ ಶೀತಲ ಸಮರದ ಪಳೆಯುಳಿಕೆ ಎಂದು ಟೀಕಿಸುತ್ತಾಳೆ.. 1989 ರಿಂದ ತಿಮೋತಿ ಡಾಲ್ಟನ್‌ನ ಬಾಂಡ್‌ಗಿಂತ ನೂತನ ಬಾಂಡ್ ಅನ್ನು ಕಡಿಮೆ ಪ್ರಕ್ಷುಬ್ಧವಾಗಿ ಚಿತ್ರಿಸಲಾಗಿದೆ ಎಂಬುದಕ್ಕೆ ಇದು ಆರಂಭಿಕ ಸೂಚನೆಯಾಗಿದೆ.
ಪಾತ್ರವರ್ಗ
ಜಾನ್ ವೂ ಅವರನ್ನು ನಿರ್ದೇಶನ ಮಾಡಲು ಸಂಪರ್ಕಿಸಲಾಯಿತು, ಆದರೆ ಅವರು ಈ ಅವಕಾಶವನ್ನು ತಿರಸ್ಕರಿಸಿದರು. ಈ ಪ್ರಸ್ತಾಪವು ಅವರಿಗೆ ಗೌರವ ತಂದಿದೆ ಎಂದರು.. ಮೈಕೆಲ್ ಕ್ಯಾಟನ್-ಜೋನ್ಸ್ ಮತ್ತು ಪೀಟರ್ ಮೆಡಕ್ ಅವರನ್ನೂ ಸಹ ನಿರ್ದೇಶಕರನ್ನಾಗಿ ಪರಿಗಣಿಸಲಾಯಿತು. ನಿರ್ಮಾಪಕರು ನಂತರ ನ್ಯೂಜಿಲ್ಯಾಂಡರ್ ಮಾರ್ಟಿನ್ ಕ್ಯಾಂಪ್‌ಬೆಲ್ ಅವರನ್ನು ನಿರ್ದೇಶಕರಾಗಿ ಆಯ್ಕೆ ಮಾಡಿದರು. ಬ್ರಾಸ್ನನ್ ನಂತರ ಕ್ಯಾಂಪ್‌ಬೆಲ್‌ ಅವರನ್ನು "ಯೋಧನಂತೆ ಕಾರ್ಯ ನಿರ್ವಹಿಸುತ್ತಿದ್ದರು" ಎಂದು ಬಣ್ಣಿಸಿದರು. ಮತ್ತು " ಎರಡೂ ಕಡೆಯವರಲ್ಲೂ ಭಾರಿ ಉತ್ಸಾಹವಿತ್ತು" ಎಂದೂ ವಿವರಿಸಿದರು.
ಚಿತ್ರೀಕರಣ
ಚಲನಚಿತ್ರದ ಪ್ರಧಾನ ಛಾಯಾಗ್ರಹಣವು ೧೬ ಜನವರಿ ೧೯೯೫ ರಲ್ಲಿ ಆರಂಭವಾಯಿತು ಮತ್ತು ಜೂನ್ ೨ ವರೆಗೆ ಮುಂದುವರಿಯಿತು. ಬಾಂಡ್ ಚಿತ್ರಗಳು ಸಾಮಾನ್ಯವಾಗಿ ಚಿತ್ರೀಕರಣಗೊಳ್ಳುತ್ತಿದ್ದ ಪೈನ್‌ವುಡ್ ಸ್ಟುಡಿಯೋದಲ್ಲಿ ಚಿತ್ರೀಕರಣ ಮಾಡಲು ನಿರ್ಮಾಪಕರಿಗೆ ಸಾಧ್ಯವಾಗಲಿಲ್ಲ , ಏಕೆಂದರೆ ಇದನ್ನು ಇನ್ನೊಂದು ಚಲನಚಿತ್ರವಾದ   ಫಸ್ಟ್ ನೈಟ್ ಚಿತ್ರೀಕರಣಕ್ಕೆಕಾಯ್ದಿರಿಸಲಾಗಿತ್ತು. ಇದಕ್ಕೆ ಬದಲಾಗಿ, ಹರ್ಟ್‌ಫೋರ್ಡ್‌ಶೈರ್‌ನ ಲೀವ್‌ಸ್ಡೆನ್ ಏರೋಡ್ರೋಮ್‌ನಲ್ಲಿರುವ ಹಳೆಯ ರೋಲ್ಸ್ ರಾಯ್ಸ್ ಕಾರ್ಖಾನೆಯನ್ನು ಹೊಸ ಸ್ಟುಡಿಯೋ ಆಗಿ ಪರಿವರ್ತಿಸಲಾಯಿತು, ಇದನ್ನು ಲೀವ್ಸ್‌ಡೆನ್ ಸ್ಟುಡಿಯೋಸ್ ಎಂದು ಕರೆಯಲಾಯಿತು. ಈ ಪ್ರಕ್ರಿಯೆಯನ್ನು 2006 ಡಿವಿಡಿಯಲ್ಲಿ ತೋರಲಾಗಿದೆ. . thumb| ಅರೆಸಿಬೊ ವೀಕ್ಷಣಾಲಯವು ಚಿತ್ರದ ಕೊನೆಯ ರೋಚಕ ದೃಶ್ಯದ ಚಿತ್ರಣದ ಸ್ಥಳವಾಗಿತ್ತು ಬಂಗೀ ಜಂಪ್ ಅನ್ನು ಸ್ವಿಟ್ಜರ್‌ಲ್ಯಾಂಡ್‌ನ ಟಿಸಿನೋದಲ್ಲಿರುವ ಕಾಂಟ್ರಾ ಡ್ಯಾಮ್‌ನಲ್ಲಿ (ವೆರ್ಜಾಸ್ಕಾ ಅಥವಾ ಲೊಕಾರ್ನೊ ಡ್ಯಾಮ್ ಎಂದೂ ಕರೆಯಲಾಗುತ್ತದೆ) ನಲ್ಲಿ ಚಿತ್ರೀಕರಿಸಲಾಗಿದೆ. ಕ್ಯಾಸಿನೊ ದೃಶ್ಯಗಳು ಮತ್ತು ಟೈಗರ್ ಹೆಲಿಕಾಪ್ಟರ್ ಪ್ರದರ್ಶನದ ದೃಶ್ಯವನ್ನು ಮಾಂಟೆ ಕಾರ್ಲೊದಲ್ಲಿ ಚಿತ್ರೀಕರಿಸಲಾಗಿದೆ. ಟ್ಯಾಂಕನ್ನು ಬೆನ್ನಟ್ಟುವ ದೃಶ್ಯವನ್ನು ಸೇಂಟ್ ಪೀಟರ್ಸ್‌ಬರ್ಗ್‌ನಲ್ಲಿ ಚಿತ್ರೀಕರಿಸಿ,  ಲೀವ್ಸ್‌ಡೆನ್‌ನ ಸ್ಟುಡಿಯೋದ ಹಿನ್ನೆಲೆಗೆ ಜೋಡಿಸಲಾಗಿದೆ. ಉಪಗ್ರಹಕ್ಕೆ ಸಂಬಂಧಿಸಿದ ರೋಚಕ ದೃಶ್ಯಗಳನ್ನು ಪೋರ್ಟೊ ರಿಕೊದ ಅರೆಸಿಬೊ ವೀಕ್ಷಣಾಲಯದಲ್ಲಿ ಚಿತ್ರೀಕರಿಸಲಾಗಿದೆ. ನಿಜವಾದ MI6 ಪ್ರಧಾನ ಕಛೇರಿಯ ಹೊರಭಾಗವನ್ನು M ನ ಕಚೇರಿಯನ್ನು ತೋರಿಸಲು ಬಳಸಲಾಗಿದೆ.. ಸೇಂಟ್ ಪೀಟರ್ಸ್‌ಬರ್ಗ್‌ನ ಕೆಲವು ದೃಶ್ಯಗಳನ್ನು ವಾಸ್ತವವಾಗಿ ಲಂಡನ್‌ನಲ್ಲಿ ಚಿತ್ರೀಕರಿಸಲಾಗಿದೆ - ಎಪ್ಸಮ್ ಡೌನ್ಸ್ ರೇಸ್‌ಕೋರ್ಸನ್ನು ವಿಮಾನ ನಿಲ್ದಾಣವೆಂಬಂತೆ ಸಜ್ಜುಗೊಳಿಸಲಾಗಿದೆ - ವೆಚ್ಚಗಳು ಮತ್ತು ಭದ್ರತಾ ಕಾಳಜಿಗಳನ್ನು ಕಡಿಮೆ ಮಾಡಲು ಹೀಗೆ ಮಾಡಲಾಯಿತು ಏಕೆಂದರೆ, ರಷ್ಯಾಕ್ಕೆ ಕಳುಹಿಸಿದ ಎರಡನೇ ಘಟಕಕ್ಕೆ ಅಂಗರಕ್ಷಕರ ಅಗತ್ಯವಿತ್ತು.
ಫ್ರೆಂಚ್ ನೌಕಾಪಡೆಯು ತಮ್ಮ ಕ್ಷಿಪ್ರವೇಗದ ನೌಕೆ <i id="mwAb8">ಲಾ ಫಾಯೆಟ್</i> ಮತ್ತು ಅವರ ಹೊಸ ಹೆಲಿಕಾಪ್ಟರ್ ಯೂರೋಕಾಪ್ಟರ್ ಟೈಗರ್ ಅನ್ನು ಚಿತ್ರದ ನಿರ್ಮಾಣ ತಂಡಕ್ಕೆ ಬಳಸಲು ನೀಡಿತು. ಫ್ರೆಂಚ್ ಸರ್ಕಾರವು ಅದರ ಪ್ರಚಾರ ಅಭಿಯಾನದ ಭಾಗವಾಗಿ ತನ್ನ ನೌಕಾಪಡೆಯ ಲೋಗೊಗಳ ಬಳಕೆಯನ್ನು ಅನುಮತಿಸಿತು. ಆದಾಗ್ಯೂ, ಚಲನಚಿತ್ರದ ನಿರ್ಮಾಪಕರು ಫ್ರೆಂಚ್ ಪರಮಾಣು ಶಸ್ತ್ರಾಸ್ತ್ರ ಪರೀಕ್ಷೆಗೆ ಬ್ರಾಸ್ನನ್ ವಿರೋಧ ಮತ್ತು ಗ್ರೀನ್ ಪೀಸ್ ನೊಂದಿಗೆ ಅವರ ಭಾಗವಹಿಸುವಿಕೆ ಕುರಿತಂತೆ ಫ್ರೆಂಚ್ ರಕ್ಷಣಾ ಸಚಿವಾಲಯದೊಂದಿಗೆ ವಿವಾದವನ್ನು ಹೊಂದಿದ್ದರು; ಪರಿಣಾಮವಾಗಿ, ಚಿತ್ರದ ಫ್ರೆಂಚ್ ಪ್ರಥಮ ಪ್ರದರ್ಶನವನ್ನು ರದ್ದುಗೊಳಿಸಲಾಯಿತು.
ದೃಶ್ಯಾವಳಿಗಳು
ಈ ಚಿತ್ರವು ವಿಶೇಷ ದೃಶ್ಯಾವಳಿಗಳ ಚಿತ್ರಣದ ಮೇಲ್ವಿಚಾರಕರಾದ ಡೆರೆಕ್ ಮೆಡ್ಡಿಂಗ್ಸ್‌ ಅವರ ಕೊನೆಯ ಚಿತ್ರವಾಗಿತ್ತು, ಇದನ್ನು ಅವರಿಗೆ ಸಮರ್ಪಿಸಲಾಯಿತು. ಚಿಕ್ಕಪ್ರತಿರೂಪಗಳ ಬಳಕೆಯು ಮೆಡ್ಡಿಂಗ್ಸ್‌^ರ ಪ್ರಮುಖ ಕೊಡುಗೆಯಾಗಿದೆ. ಕಂಪ್ಯೂಟರ್ ನಿರ್ಮಿತ ಚಿತ್ರಣವನ್ನು ಬಳಸಿದ ಮೊದಲ ಬಾಂಡ್ ಚಿತ್ರವೂ ಹೌದು. ಮಾದರಿ ಎನ್ನಬಹುದಾದ ದೃಶ್ಯಾವಳಿಗಳ ಪೈಕಿ ಸೆವೆರ್ನಾಯದ ಹೆಚ್ಚಿನ ಬಾಹ್ಯ ಚಿತ್ರಣಗಳು, ಜಾನುಸ್ ರೈಲು ಟ್ಯಾಂಕ್‌ಗೆ ಅಪ್ಪಳಿಸುವ ದೃಶ್ಯ ಮತ್ತು ಉಪಗ್ರಹದ ಡಿಶ್^ನ್ನು ಮರೆಮಾಡಿದ ಸರೋವರ ಇವುಗಳನ್ನು ಹೆಸರಿಸಬಹುದಾಗಿದೆ. ಏಕೆಂದರೆ ನಿರ್ಮಾಪಕರಿಗೆ ಗುಂಡಾದ ಸರೋವರವು ಪೊರ್ಟೊರಿಕೊದಲ್ಲಿ ಕಂಡಿರಲಿಲ್ಲ. . ಉಪಗ್ರಹದ ಡಿಶ್ ಕುರಿತ ಅಂತಿಮ ರೋಚಕದೃಶ್ಯಕ್ಕಾಗಿ ಅರೆಸಿಬೊ ದೃಶ್ಯಗಳನ್ನು ಬಳಸಲಾಯಿತು. ಮೆಡ್ಡಿಂಗ್ಸ್ ಅವರ ತಂಡವು ನಿರ್ಮಿಸಿದ ಮಾದರಿ ಹಾಗೂ ಬ್ರಿಟನ್ನಿನಲ್ಲಿ ಸಾಹಸಕಲಾವಿದರೊಂದಿಗೆ ಚಿತ್ರೀಕರಿಸಲಾದ ದೃಶ್ಯಗಳನ್ನು ಬಳಸಲಾಯಿತು
ಸ್ಟಂಟ್ ಕಾರ್ ಸಂಯೋಜಕರಾದ ರೆಮಿ ಜೂಲಿಯೆನ್ ಆಸ್ಟನ್ ಮಾರ್ಟಿನ್ ಡಿಬಿ 5 ಮತ್ತು ಫೆರಾರಿ ಎಫ್ 355 ನಡುವಿನ ಕಾರಿನ ಬೆನ್ನಟ್ಟುವಿಕೆಯನ್ನು "ಪರಿಪೂರ್ಣ ಆಕಾರದ, ಹಳೆಯ ಮತ್ತು ದುರ್ಬಲ ವಾಹನ ಮತ್ತು ರೇಸ್‌ಕಾರ್" ನಡುವಿನ ಬೆನ್ನಟ್ಟುವಿಕೆ ಎಂದು ಬಣ್ಣಿಸಿದ್ದಾರೆ.. ಕಾರುಗಳು ಸಂಪೂರ್ಣವಾಗಿ ವಿಭಿನ್ನವಾಗಿರುವುದರಿಂದ ಸಾಹಸವನ್ನು ನಿಖರವಾಗಿ ಯೋಜಿಸಬೇಕಾಗಿತ್ತು. ಎಫ್ 355 ಟೈರ್‌ಗಳಿಗೆ ಮೊಳೆಗಳನ್ನು ಜೋಡಿಸಿ ಅದನ್ನು ನಿಯಂತ್ರಣ ತಪ್ಪಿ ವಾಲುವಂತೆ ಮಾಡಬೇಕಾಗಿತ್ತು ಮತ್ತು  ವಾಹನಗಳ ಒಂದು ದೃಶ್ಯದ ಚಿತ್ರಣದ ಸಮಯದಲ್ಲಿ ಎರಡು ಕಾರುಗಳು ಡಿಕ್ಕಿ ಹೊಡೆದವು. ಟ್ಯಾಂಕಿನ ಬೆನ್ನಟ್ಟುವಿಕೆಯ ದೃಶ್ಯವು ಚಿತ್ರದ ಅತಿದೊಡ್ಡ ಸಾಹಸ ಸರಣಿಯಾಗಿತ್ತು. ಇದರ ಚಿತ್ರೀಕರಣಕ್ಕೆ ಸುಮಾರು ಆರು ವಾರಗಳು ತಗುಲಿದವು ಭಾಗಶಃ ಸೇಂಟ್ ಪೀಟರ್ಸ್‌ಬರ್ಗ್‌ನ ಸ್ಥಳ ಮತ್ತು ಭಾಗಶಃ ಲೀವ್ಸ್‌ಡೆನ್‌ನಲ್ಲಿರುವ ಹಳೆಯ ಡಿ ಹ್ಯಾವಿಲ್ಲಾಂಡ್ ರನ್ವೇ ಮೇಲೆ ಈ ದೃಶ್ಯವನ್ನು ಚಿತ್ರೀಕರಿಸಲಾಯಿತು. ಈಸ್ಟ್ ಇಂಗ್ಲೆಂಡ್ ಮಿಲಿಟರಿ ಮ್ಯೂಸಿಯಂನಿಂದ ಎರವಲು ಪಡೆದ ರಷ್ಯಾದ ಟಿ -54/ಟಿ -55 ಟ್ಯಾಂಕ್ ಅನ್ನು ನಕಲಿ ಸ್ಫೋಟಕ ಪ್ರತಿಕ್ರಿಯಾತ್ಮಕ ರಕ್ಷಾಕವಚ ಫಲಕಗಳನ್ನು ಸೇರಿಸಿ ಮಾರ್ಪಡಿಸಲಾಗಿದೆ. ಸೇಂಟ್ ಪೀಟರ್ಸ್ಬರ್ಗ್ ನಗರದ ಬೀದಿಗಳಲ್ಲಿ ಪಾದಚಾರಿ ರಸ್ತೆಯು ಹಾಳಾಗುವುದನ್ನು ತಪ್ಪಿಸಲು, ಟಿ -54/55 ರ ಸ್ಟೀಲ್ ಮಾರ್ಗಗಳನ್ನು ಬ್ರಿಟಿಷ್ ಚೀಫ್‌ಟೈನ್ ಟ್ಯಾಂಕ್‌ನಿಂದ ರಬ್ಬರ್-ಮಾರ್ಗಕ್ಕೆ ಬದಲಾಯಿಸಲಾಯಿತು. ಈ ಚಿತ್ರದಲ್ಲಿ ಬಳಸಲಾದ ಟಿ -55 ಟ್ಯಾಂಕ್ ಈಗ ಈಸ್ಟ್ ಇಂಗ್ಲೆಂಡ್ ಮಿಲಿಟರಿ ಮ್ಯೂಸಿಯಂ ಇರುವ ಓಲ್ಡ್ ಬಕೆನ್‌ಹ್ಯಾಮ್ ಏರ್‌ಫೀಲ್ಡ್‌ನಲ್ಲಿ ಶಾಶ್ವತ ಪ್ರದರ್ಶನದಲ್ಲಿದೆ.
ಆಂಟೆನಾ ತೊಟ್ಟಿಲಿನೊಳಗೆ ಬಾಂಡ್ ಮತ್ತು ಟ್ರೆವೆಲ್ಯಾನ್ ನಡುವಿನ ಮುಖಾಮುಖಿಗಾಗಿ, ನಿರ್ದೇಶಕ ಕ್ಯಾಂಪ್‌ಬೆಲ್ ಫ್ರಾಮ್ ರಷ್ಯಾ ವಿತ್ ಲವ್‌ ಚಲನಚಿತ್ರದಲ್ಲಿ ರೆಡ್ ಗ್ರಾಂಟ್‌ನೊಂದಿಗೆ ಬಾಂಡ್‌ನ ಹೋರಾಟದಿಂದ ಸ್ಫೂರ್ತಿ ಪಡೆಯಲು ನಿರ್ಧರಿಸಿದರು.ಗೋಡೆಯತ್ತ ಬೀಸಿ ಒಗೆಯುವ ಒಂದು ಟೇಕ್ ಹೊರತುಪಡಿಸಿ ಬ್ರಾಸ್ನನ್ ಮತ್ತು ಬೀನ್ ಎಲ್ಲಾ ಸಾಹಸಗಳನ್ನು ಸ್ವತಃ ತಾವೇ ಮಾಡಿದರು,   ಏಣಿ ಏರುವ ದೃಶ್ಯವೊಂದನ್ನು ಚಿತ್ರೀಕರಿಸುವಾಗ ಬ್ರಾಸ್ನನ್ ಅವರ ಕೈಗೆ ಗಾಯವಾಯಿತು,.ಇದರಿಂದಾಗಿ ನಿರ್ಮಾಪಕರು ಬ್ರಾಸ್ನನ್ ಅವರ ದೃಶ್ಯಗಳನ್ನು ವಿಳಂಬಗೊಳಿಸಬೇಕಾಯಿತು ಮತ್ತು ಸೆವೆರ್ನಯಾದಲ್ಲಿ ಮುಂದಿನ ದೃಶ್ಯಗಳನ್ನು ಮೊದಲೇ ಚಿತ್ರೀಕರಿಸಲಾಯಿತು.
ಆರಂಭಿಕ ೨೨೦ ಮೀ (೭೨೦ ಅಡಿ) ಬಂಗೀ ಜಿಗಿತದ ದೃಶ್ಯವನ್ನು ಸ್ವಿಟ್ಜರ್‌ಲ್ಯಾಂಡ್‌ನ ಕಾಂಟ್ರಾ ಡ್ಯಾಮ್‌ನಲ್ಲಿ ಚಿತ್ರೀಕರಿಸಲಾಗಿತ್ತು ಮತ್ತು ವೇಯ್ನ್ ಮೈಕೇಲ್ಸ್ ಆ ಜಿಗಿತವನ್ನು ಮಾಡಿದ್ದರು. ೨೦೦೨ ರ ಸ್ಕೈ ಮೂವೀಸ್ ಸಮೀಕ್ಷೆಯಲ್ಲಿ ಇದು ಸಾರ್ವಕಾಲಿಕ ಅತ್ಯುತ್ತಮ ಚಲನಚಿತ್ರ ಸಾಹಸವಾಗಿ ಆಯ್ಕೆಯಾಯಿತು, ಮತ್ತು ಸ್ಥಿರ ಕಟ್ಟಡದಿಂದ ಅತ್ಯುನ್ನತ ಬಂಗೀ ಜಿಗಿತದ ದಾಖಲೆಯನ್ನು ನಿರ್ಮಿಸಿತು. ಪೂರ್ವಸಮರ್ಪಣೆಯ ದೃಶ್ಯಾವಳಿಯ ಅಂತ್ಯದಲ್ಲಿ ಬಾಂಡ್ ವಿಮಾನದಿಂದ  ಹಾರುವ ದೃಶ್ಯ ಮತ್ತು ಜಾಕ್ವೆಸ್ ಮಾಲ್ನಾಯ್ಟ್ ಮೋಟಾರ್ ಸೈಕಲ್ ಅನ್ನು ತುದಿಯವರೆಗೂ ಕೊಂಡೊಯ್ದು ನಂತರ ಜಿಗಿಯುವ ದೃಶ್ಯಗಳು ಮತ್ತು ವಿಮಾನದಿಂದ  ಬಿಜೆ ವರ್ತ್ ಕೆಳಗೆ ಹಾರುವ ದೃಶ್ಯವಿದೆ.-ಇದು ನಿಜವಾದ ವಿಮಾನವಾಗಿತ್ತು, ವರ್ತ್ ಹೇಳುವಂತೆ, ಮುಖಕ್ಕೆ ಸಿಡಿಯುತ್ತಿದ್ದ ಸೀಮೆಎಣ್ಣೆ ಈ ದೃಶ್ಯದ ನಟನೆಯ ಅತ್ಯಂತ ಕಷ್ಟದ ಭಾಗವಾಗಿತ್ತು.
ರಷ್ಯಾದಲ್ಲಿ ಕಮ್ಯುನಿಸಂನ ಪತನವು ಆರಂಭಿಕ ಶೀರ್ಷಿಕೆಗಳ ಮುಖ್ಯ ಕೇಂದ್ರವಾಗಿದೆ, ಇದನ್ನು ಡೇನಿಯಲ್ ಕ್ಲೈನ್ಮನ್ ವಿನ್ಯಾಸಗೊಳಿಸಿದ್ದಾರೆ (ಅವರು ೧೯೯೧ ರಲ್ಲಿ ಮಾರಿಸ್ ಬೈಂಡರ್ ನಿಧನರಾದ ನಂತರ ಅಧಿಕಾರ ವಹಿಸಿಕೊಂಡರು). ಕೆಂಪು ನಕ್ಷತ್ರ, ಕಮ್ಯುನಿಸ್ಟ್ ನಾಯಕರ ಪ್ರತಿಮೆಗಳು - ವಿಶೇಷವಾಗಿ ಜೋಸೆಫ್ ಸ್ಟಾಲಿನ್ - ಮತ್ತು ಸುತ್ತಿಗೆ ಮತ್ತು ಕುಡುಗೋಲಿನಂತಹ ಸೋವಿಯತ್ ಒಕ್ಕೂಟಕ್ಕೆ ಸಂಬಂಧಿಸಿದ ಹಲವಾರು ರಚನೆಗಳ ಕುಸಿತ ಮತ್ತು ನಾಶವನ್ನು ಅವರು ತೋರಿಸುತ್ತಾರೆ. ಸಂದರ್ಶನವೊಂದರಲ್ಲಿ, "ಕಮ್ಯುನಿಸ್ಟ್ ದೇಶಗಳಲ್ಲಿ ನಡೆಯುತ್ತಿರುವುದು ಕಮ್ಯೂನಿಸಂ ಕುಸಿಯುತ್ತಿದೆ" ಎಂಬುದನ್ನು ತೋರಿಸುವ "ಒಂದು ರೀತಿಯ ಕಥೆ ಹೇಳುವ ಅನುಕ್ರಮ" ಎಂದು ಕ್ಲೈನ್‌ಮನ್ ಹೇಳಿದರು. ನಿರ್ಮಾಪಕ ಮೈಕೆಲ್ ಜಿ. ವಿಲ್ಸನ್ ಅವರ ಪ್ರಕಾರ, "ಸಮಾಜವಾದಿ ಚಿಹ್ನೆಗಳು ಸರ್ಕಾರಗಳಿಂದ ನಾಶವಾಗದೆ,  ಬಿಕಿನಿ ಧರಿಸಿದ ಮಹಿಳೆಯರಿಂದ ನಾಶವಾಗುವುದನ್ನು", ಕೆಲವು ಕಮ್ಯುನಿಸ್ಟ್ ಪಕ್ಷಗಳು ಅದರಲ್ಲೂ  ವಿಶೇಷವಾಗಿ ಕೆಲವು ಭಾರತೀಯ ಕಮ್ಯುನಿಸ್ಟ್ ಪಕ್ಷಗಳು ತೀವ್ರವಾಗಿ ಪ್ರತಿಭಟಿಸಿದವಲ್ಲದೆ,   ಚಲನಚಿತ್ರವನ್ನು ಬಹಿಷ್ಕರಿಸುವ ಬೆದರಿಕೆ ಹಾಕಿದವು.
ಉತ್ಪನ್ನ ಅಳವಡಿಕೆ
ಈ ಚಿತ್ರವು BMW ನ ಮೂರು-ಚಿತ್ರಗಳನ್ನು ನಿರ್ಮಿಸುವ ಒಪ್ಪಂದವನ್ನು ಒಳಗೊಂಡ ಮೊದಲನೆಯ ಚಿತ್ರವಾಗಿತ್ತು. ಆದ್ದರಿಂದ ನಿರ್ಮಾಪಕರಿಗೆ BMW ನ ಇತ್ತೀಚಿನ ರೋಡ್‌ಸ್ಟರ್ BMW Z3 ಅನ್ನು ಕಾಣಿಕೆಯಾಗಿ ನೀಡಲಾಯಿತು. ಇದು ವಾಹನವು ಬಿಡುಗಡೆಯಾಗುವ ಕೆಲ ತಿಂಗಳುಗಳ ಮುನ್ನವೇ ಚಲನಚಿತ್ರದಲ್ಲಿ ಕಾಣಿಸಿಕೊಂಡಿದೆ ಮತ್ತು ಸೀಮಿತ ಆವೃತ್ತಿ "007 ಮಾದರಿಯು" ಬೇಡಿಕೆ ಸಲ್ಲಿಸಲು ಅವಕಾಶ ದೊರೆತ ಒಂದು ದಿನದೊಳಗೇ ಮಾರಾಟವಾಯಿತು. ಕಾರಿನ ಮಾರ್ಕೆಟಿಂಗ್ ತಂತ್ರದ ಭಾಗವಾಗಿ, ರೇನ್^ಬೋ ರೆಸ್ಟೋರೆಂಟ್‌ನಲ್ಲಿ ಏರ್ಪಡಿಸಲಾಗಿದ್ದ ಭೋಜನಕೂಟಕ್ಕೆ ಬಂದಿದ್ದ ಪತ್ರಕರ್ತರನ್ನು ರೇಡಿಯೋ ಸಿಟಿ ಮ್ಯೂಸಿಕ್ ಹಾಲ್‌ನಲ್ಲಿ ನಡೆದ ಚಲನಚಿತ್ರದ ಪ್ರಥಮ ಪ್ರದರ್ಶನಕ್ಕೆ ಕರೆದೊಯ್ಯಲು ಹಲವಾರು Z3 ಗಳನ್ನು ಬಳಸಲಾಯಿತು.
ಚಲನಚಿತ್ರಕ್ಕಾಗಿ, ಬಳಸಲಾದ ಕನ್ವರ್ಟಿಬಲ್ Z3 ಸಾಮಾನ್ಯ ಕ್ಯೂ ಪರಿಷ್ಕರಣೆಗಳನ್ನು ಹೊಂದಿದ್ದು, ಇದರಲ್ಲಿ ಸ್ವಯಂ-ವಿನಾಶಕಾರಿ ವಿಶೇಷತೆಯಿದ್ದು,  ಹೆಡ್‌ಲೈಟ್‌ಗಳ ಹಿಂದೆ ಸ್ಟಿಂಗರ್ ಕ್ಷಿಪಣಿಗಳಿವೆ. Z3 ಹೆಚ್ಚು ಹೊತ್ತು ಪರದೆಯ ಮೇಲೆ ಕಾಣಿಸಿಕೊಳ್ಳುವುದಿಲ್ಲ ಮತ್ತು ಯಾವುದೇ ಗ್ಯಾಜೆಟ್‌ಗಳನ್ನು ಬಳಸಲಾಗಿಲ್ಲ. 1995 ರಲ್ಲಿ ಉತ್ಪನ್ನ ಸ್ಥಾಪನೆ ಮೂಲಕ ಚಲನಚಿತ್ರದಲ್ಲಿ Z3 ಕಾಣಿಸಿಕೊಂಡಿದ್ದು ಅತ್ಯಂತ ಯಶಸ್ವಿ ಪ್ರಚಾರ ಎಂದು ಭಾವಿಸಲಾಗಿದೆ ಹತ್ತು ವರ್ಷಗಳ ನಂತರ, ದಿ ಹಾಲಿವುಡ್ ರಿಪೋರ್ಟರ್ ಇದನ್ನು ಇತ್ತೀಚಿನ ವರ್ಷಗಳಲ್ಲಿ ಅತ್ಯಂತ ಯಶಸ್ವಿ ಉತ್ಪನ್ನ ಸ್ಥಾಪನೆಯಾಗಿದೆ ಎಂದಿದೆ. ಲೇಖನವು ಅರಿಜೋನ ಸ್ಟೇಟ್ ಯೂನಿವರ್ಸಿಟಿಯ ವಾಲ್ಟರ್ ಕ್ರೋಂಕೈಟ್ ಸ್ಕೂಲ್ ಆಫ್ ಜರ್ನಲಿಸಂ ಅಂಡ್ ಮಾಸ್ ಕಮ್ಯುನಿಕೇಷನ್‌ನ ಮಾಧ್ಯಮ ವಿಶ್ಲೇಷಣೆ ಮತ್ತು ಟೀಕೆಗಳ ಮುಖ್ಯಸ್ಥೆ ಮೇರಿ ಲೌ ಗ್ಯಾಲೀಶಿಯನ್ ಅವರನ್ನು ಉಲ್ಲೇಖಿಸಿದೆ ,ಅವರು ಅಭಿಪ್ರಾಯಪಟ್ಟಿರುವಂತೆ, ಆಸ್ಟಿನ್ ಮಾರ್ಟಿನ್ ನಿಂದ ಬಿಎಂಡಬ್ಲ್ಯುಗೆ ಬಾಂಡ್ ಸ್ವಿಚ್ ಆದ ಸುದ್ದಿಯು ಚಲನಚಿತ್ರಕ್ಕೆ ಹಾಗೂ ಅದರ ಮಾರುಕಟ್ಟೆ ಪಾಲುದಾರರಿಗೆ ನೂರಾರು ಮಿಲಿಯನ್ ಡಾಲರ್ ಮೌಲ್ಯದ ಮಾಧ್ಯಮದ ಅವಗಾಹನೆಯನ್ನುಗಳಿಸಿದೆ.
ಚಿತ್ರದ ಎಲ್ಲಾ ಕಂಪ್ಯೂಟರ್‌ಗಳನ್ನು ಐಬಿಎಂ ಒದಗಿಸಿದೆ, ಮತ್ತು ಕೆಲವು ದೃಶ್ಯಗಳಲ್ಲಿ (ಪೆನ್ ಗ್ರೆನೇಡ್ ಸಿಡಿಯುವ ಕೊನೆಯ ದೃಶ್ಯ), ಓಎಸ್/2 ವಾರ್ಪ್ ಸ್ಪ್ಲಾಶ್ ಸ್ಕ್ರೀನ್ ಅನ್ನು ಕಂಪ್ಯೂಟರ್ ಮಾನಿಟರ್‌ಗಳಲ್ಲಿ ಕಾಣಬಹುದು. ಕ್ಯೂ ಲ್ಯಾಬ್ ದೃಶ್ಯದಲ್ಲಿ, ಕ್ಯೂ ನೀಡಿದ್ದ ಸೂಚನೆಗಳನ್ನು ನಿರ್ಲಕ್ಷಿಸಿ, ಜೇಮ್ಸ್ ಬಾಂಡ್ ಐಬಿಎಂ ಥಿಂಕ್‌ಪ್ಯಾಡ್ ಲ್ಯಾಪ್‌ಟಾಪ್ ಬಳಸಿ, ಪಿಟಾನ್ ಗನ್‌ನಿಂದ ಮಾರ್ಪಡಿಸಿದ ಲೆದರ್ ಬೆಲ್ಟ್ ಅನ್ನು ಬಳಸುವುದನ್ನು ಕಾಣಬಹುದು. ಈ ದೃಶ್ಯವು ಚಿತ್ರದ ಆರಂಭಿಕ ಕರಡುಗಳಲ್ಲಿ ಇರಲಿಲ್ಲ, ಆದರೆ  ಕಂಪ್ಯೂಟರ್‌ನ ಕೀಬೋರ್ಡನ್ನು ೦೦೭ ಅನುದ್ದೇಶವಾಗಿ ಒತ್ತುತ್ತಿರುವಂತೆ ತೋರಿಸಿದಾಗನಿರ್ದೇಶಕ ಮಾರ್ಟಿನ್ ಕಾಂಪ್^ಬೆಲ್, ಬಾಂಡ್ ಕ್ವಾರ್ಟರ್‌ಮಾಸ್ಟರ್ ಅನ್ನು ಸ್ಪಷ್ಟವಾಗಿ ನಿರ್ಲಕ್ಷಿಸುತ್ತಿದ್ದನೆಂದು ತೋರಿಸಬಯಸಿದ್ದಾರೆ ಎನಿಸುತ್ತದೆ. ಆದರೆ ಐಬಿಎಂ ಉತ್ಪನ್ನವನ್ನು ಹೆಚ್ಚಿಸುವ ಮಾರ್ಗವಾಗಿ ಈ ದೃಶ್ಯ ಸೃಜಿಸಲಾಗಿದೆ ಎನ್ನಲಾಗಿದೆ.
ಸುಧಾರಿಸಲ್ಪಟ್ಟ ಒಮೆಗಾ ಸೀಮಾಸ್ಟರ್ ಪ್ರೊಫೆಷನಲ್ ಡೈವರ್ 300 ಎಂ ಕೈಗಡಿಯಾರವು ಚಿತ್ರದಲ್ಲಿ ಹಲವೊಮ್ಮೆ ಗೂಢಚಾರಿ ಉಪಕರಣವಾಗಿ ಕಾಣುತ್ತದೆ. ಕಟಿಂಗ್ ಲೇಸರ್ ಮತ್ತು ಡಿಟೋನೇಟರ್ ರಿಮೋಟ್ ಅನ್ನು ಅಡಗಿಸಲಾಗಿರುತ್ತದೆ. ಬಾಂಡ್ ಒಮೆಗಾ ಗಡಿಯಾರವನ್ನು ಧರಿಸಿದಂತೆ ತೋರಿಸಿದ್ದು ಇದೇ ಮೊದಲು, ಮತ್ತು ಮುಂದೆ ಅವರು  ನಂತರದ ಪ್ರತಿಯೊಂದು ನಿರ್ಮಾಣದಲ್ಲೂ ಒಮೆಗಾ ಕೈಗಡಿಯಾರಗಳನ್ನು ಧರಿಸಿದ್ದಾರೆ.
ಮಾರುಕಟ್ಟೆ ತಂತ್ರ
೧೯೯೦ ರಲ್ಲಿ ಜೇಮ್ಸ್ ಬಾಂಡ್ ಪ್ರವೇಶವಾದಾಗ, ಕೈಯಿಂದ ಚಿತ್ರಿಸಿದ ಭಿತ್ತಿಚಿತ್ರಗಳನ್ನು ಕೈಬಿಟ್ಟು, ಅತ್ಯಾಧುನಿಕ ಫೋಟೊಮೊಂಟೇಜ್^ಗಳನ್ನು ಬಳಸಿ, ಪಿಯರ್ಸ್ ಬ್ರಾಸ್ನನ್ ನಟಿಸಿದ ೦೦೭ ರ ಪುನರಾಗಮನವನ್ನು ಪ್ರವರ್ತಿಸಲಾಯಿತು. ಎಂಜಿಎಂನ ಮಾರ್ಕೆಟಿಂಗ್ ವಿಭಾಗದಿಂದ ಜಾನ್ ಪಾರ್ಕಿನ್ಸನ್ ಮತ್ತು ಗಾರ್ಡನ್ ಅರ್ನೆಲ್ ಅವರ ನಿರ್ದೇಶನದಲ್ಲಿ, ಜಾಂಡಿ ಸ್ಟೋಡಾರ್ಟ್, ಟೆರ್ರಿ ಒ'ನೀಲ್, ಕೀತ್ ಹ್ಯಾಮ್ಶೆರ್ ಮತ್ತು ಜಾರ್ಜ್ ವಿಥಿಯರ್ ಅವರ ಛಾಯಾಚಿತ್ರಗಳೊಂದಿಗೆ ರಾಂಡಿ ಬ್ರೌನ್ ಮತ್ತು ಅರ್ಲ್ ಕ್ಲಾಸ್ಕಿ ವಿನ್ಯಾಸಗೊಳಿಸಿದ ಚಿತ್ರಕ್ಕಾಗಿ ಹಲವು ಪೋಸ್ಟರ್‌ಗಳನ್ನು ತಯಾರಿಸಲಾಯಿತು. ಯುನೈಟೆಡ್ ಸ್ಟೇಟ್ಸ್ ನಲ್ಲಿ, ಮೊದಲೇ ಬಿಡುಗಡೆ ಮಾಡಲಾದ ಭಿತ್ತಿಚಿತ್ರದಲ್ಲಿ ಬಾಂಡ್ ನ ಕಣ್ಣುಗಳ ಮೇಲೆ ಚಿನ್ನದ ವರ್ಣದ ಛಾಯೆ ಹಾಕಿ, ಆತ  ತನ್ನ ವಾಲ್ಥರ್ ಪಿಪಿಕೆ ಗನ್^ನ್ನು ನೋಡುಗನತ್ತ ಗುರಿ ಇಟ್ಟಿರುವಂತೆ ವಿನ್ಯಾಸ ಮಾಡಲಾಗಿತ್ತು. ಚಿತ್ರದ ಲಾಂಛನವನ್ನು ಪ್ರದರ್ಶಿಸಲಾಗಿರಲಿಲ್ಲ, " ಬದಲಿ ಇಲ್ಲ" ಎಂಬ ಅಡಿಶೀರ್ಷಿಕೆ ಮತ್ತು ಕೆಂಪು ಬಣ್ಣದಲ್ಲಿ  ೦೦೭ ಗನ್ ಲಾಂಛನ ಮಾತ್ರವಿತ್ತು. ಅಂತಾರಾಷ್ಟ್ರೀಯ ಮಾರುಕಟ್ಟೆಗೆ ಭಿನ್ನವಾದ ಭಿತ್ತಿಚಿತ್ರವನ್ನು ಬಿಡುಗಡೆ ಮಾಡಲಾಯಿತು.ಅದರಲ್ಲಿ ಪಿಯರ್ಸ್ ಬ್ರಾನ್ಸನ್ ಕಪ್ಪು ಬಣ್ಣದ  ಜಾಕೆಟ್ ಧರಿಸಿ, ತಮ್ಮ  PPK ಗನ್ ಹಿಡಿದು, ೦೦೭ ಲಾಂಛನದ ಪಕ್ಕದಲ್ಲಿ ಕಾಣಿಸಿಕೊಳ್ಳುತ್ತಾರೆ.ಈ ಭಿತ್ತಿಚಿತ್ರವನ್ನು  ವಿಭಿನ್ನ ಅಡಿಶೀರ್ಷಿಕೆ ನೀಡಿ ವಿನ್ಯಾಸಗೊಳಿಸಲಾಗಿತ್ತು: " ನಿಮಗೆ ಹೆಸರು ಗೊತ್ತು. ನಿಮಗೆ ಸಂಖ್ಯೆ ಗೊತ್ತು" ಈ ಸಮಯದಲ್ಲಿ, ಮ್ಯಾಟ್ರಿಕ್ಸ್‌ವೈಡ್ ಟೈಪ್‌ಫೇಸ್ ಬಳಸಿ ಈ ಚಿತ್ರದ ಲಾಂಛನವನ್ನು  ಪರಿಚಯಿಸಲಾಯಿತು (ಈ ಲಾಂಛನದ ಹಿಂದಿನ ಆವೃತ್ತಿಗಳು ಮಾರ್ಪಡಿಸಿದ ಫ್ರಿಜ್‌ಕ್ವಾಡ್ರಾಟಾ ಮುದ್ರಣಕಲೆಯನ್ನು ಬಳಸಿದವು). ಚಲನಚಿತ್ರದ ಕಲಾವಿನ್ಯಾಸದಲ್ಲಿ ಎರಡು ರೂಪಗಳಿದ್ದವು.ಎರಡೂ ರೂಪಗಳಲ್ಲೂ ಕಪ್ಪು ಹಿನ್ನೆಲೆಯನ್ನು,ಸಾಹಸ ದೃಶ್ಯಗಳನ್ನು ಮತ್ತು ಮೂವರು ಪ್ರಧಾನ ವ್ಯಕ್ತಿಗಳಿರುವ ಸಂಯೋಜಿತ ಚಿತ್ರವನ್ನು  (ಪಿಯರ್ಸ್ ಬ್ರಾಸ್ನನ್, ಇಜಾಬೆಲ್ಲಾ ಸ್ಕೋರುಪ್ಕೊ ಮತ್ತು ಫಾಮ್ಕೆ ಜಾನ್ಸೆನ್) ಉಳಿಸಿಕೊಳ್ಳಲಾಯಿತು. ಆದರೆ ಅಂತರಾಷ್ಟ್ರೀಯ ಭಿತ್ತಿಚಿತ್ರದಲ್ಲಿ ಜೇಮ್ಸ್ ಬಾಂಡ್ ಅನ್ನು ಟುಕ್ಸೆಡೊ ಧರಿಸಿದ್ದ ಚಿತ್ರವಿದ್ದು,ಯುಎಸ್ ಆವೃತ್ತಿಯಲ್ಲಿ  ಗುಪ್ತಚರನ ಮುಖವು ನೆರಳಿನಿಂದ ಹೊರಹೊಮ್ಮುವಂತೆ ವಿನ್ಯಾಸಗೊಳಿಸಲಾಗಿತ್ತು. ಯುಎಸ್ ರೂಪಾಂತರವನ್ನು ಚಲನಚಿತ್ರದ ಧ್ವನಿಪಥದ ಮೇಲ್ಗವಚದ ಕಲಾಕೃತಿಗೆ ಮತ್ತು ೧೯೯೭ ರಲ್ಲಿ ಬಿಡುಗಡೆಯಾದ ನಿಂಟೆಂಡೊ 64 ವಿಡಿಯೋ ಗೇಮ್ ಪೆಟ್ಟಿಗೆಗೆ ಬಳಸಲಾಯಿತು. ಗೋಲ್ಡನ್ ಐ ಪೋಸ್ಟರ್ ಅಭಿಯಾನವನ್ನು ಕೈಗೆತ್ತಿಕೊಳ್ಳುವ ಕುರಿತು ೨೦೧೫ ರ ಸಂದರ್ಶನದಲ್ಲಿ, ಛಾಯಾಗ್ರಾಹಕ ಜಾನ್ ಸ್ಟೋಡಾರ್ಟ್ ಅವರನ್ನು ಸಂದರ್ಶಿಸಿದಾಗ,(ಈ ಹಿಂದೆ ಬ್ರಾಸ್ನನ್ ಜೊತೆ ಬ್ರಿಯೋನಿ ಫೋಟೋಶೂಟ್ಗಾಗಿ ಕೆಲಸ ಮಾಡುತ್ತಿದ್ದರು) ಅವರ ಏಕೈಕ ಗಮನ "ಬಾಂಡ್, ಹುಡುಗಿಯರು ಮತ್ತು ಗನ್" ಎಂದು ಹೇಳಿದರು
ಸಂಗೀತ
ಚಲನಚಿತ್ರದ ಪ್ರಧಾನ ಹಾಡಾದ " ಗೋಲ್ಡನ್ ಐ " ಅನ್ನು ಬೊನೊ ಮತ್ತು ಎಡ್ಜ್ ಬರೆದಿದ್ದಾರೆ ಮತ್ತು ಇದನ್ನು ಟೀನಾ ಟರ್ನರ್ ಹಾಡಿದ್ದಾರೆ. ನಿರ್ಮಾಪಕರು ಬೊನೊ ಅಥವಾ ಎಡ್ಜ್‌ನೊಂದಿಗೆ ಸಹಕರಿಸದ ಕಾರಣ, ಹಿಂದಿನ ಜೇಮ್ಸ್ ಬಾಂಡ್ ಚಿತ್ರಗಳಲ್ಲಿರುವಂತೆ ಚಲನಚಿತ್ರದ ಸಂಗೀತ ಮತ್ತು ಪ್ರಧಾನ ಹಾಡಿನ ಮಾಧುರ್ಯವನ್ನು ಸೇರಿಸಲಿಲ್ಲ. ಸ್ವೀಡಿಷ್ ಗ್ರೂಪ್ ಏಸ್ ಆಫ್ ಬೇಸ್ ಕೂಡ ಪ್ರಸ್ತಾವಿತ ಥೀಮ್ ಸಾಂಗ್ ಅನ್ನು ಬರೆದಿದೆ, ಆದರೆ ಆರಿಸ್ಟಾ ರೆಕಾರ್ಡ್ಸ್ ಎಂಬ ಕಂಪನಿಯು ಚಿತ್ರವು ವಿಫಲವಾದರೆ ಉಂಟಾಗಬಹುದಾದ ಋಣಾತ್ಮಕ ಪರಿಣಾಮದ ಭೀತಿಯಿಂದ ಯೋಜನೆಯಿಂದ ಹೊರಬಂದಿತು. ನಂತರ ಹಾಡನ್ನು ಅವರ ಒಂದೇ ಹಾಡಾಗಿ " ದಿ ಜುವೆನೈಲ್ " ಎಂದು ಪುನಃ ಬರೆಯಲಾಯಿತು.
ಧ್ವನಿಪಥವನ್ನು ಎರಿಕ್ ಸೆರ್ರಾ ಸಂಯೋಜಿಸಿದ್ದಾರೆ ಮತ್ತು ಪ್ರದರ್ಶಿಸಿದರು. ಬಾಂಡ್ ಚಿತ್ರಗಳ ಸಂಗೀತ ಸಂಯೋಜಕ ಜಾನ್ ಬ್ಯಾರಿ ಅವರು ಬಾರ್ಬರಾ ಬ್ರೊಕೋಲಿಯವರು ಆಹ್ವಾನ ನೀಡಿದರೂ ಅದನ್ನು ತಿರಸ್ಕರಿಸಿದರು. ಸೆರ್ರಾ ಮಾಡಿದ ಸಂಗೀತ ಸಂಯೋಜನೆಯನ್ನು ಟೀಕಿಸಲಾಯಿತು: ರಿಚರ್ಡ್ ವಾನ್ ಬುಸಾಕ್, ಮೆಟ್ರೋದಲ್ಲಿ, "ರೋಲರ್ ಕೋಸ್ಟರ್‌ನಲ್ಲಿ ಸವಾರಿ ಮಾಡುವುದಕ್ಕಿಂತ ಲಿಫ್ಟ್‌ನಲ್ಲಿ ಸವಾರಿ ಮಾಡುವುದಕ್ಕೆ ಅದು  ಸೂಕ್ತವಾಗಿದೆ" ಎಂದು ಬರೆದರು, ಮತ್ತು ಫಿಲ್ಮ್‌ಟ್ರಾಕ್ಸ್ ಹೇಳುವಂತೆ ಸೆರ್ರಾ ಗೋಲ್ಡನ್ ಐ ಯನ್ನು  ಹಿಂದಿದ್ದ ಎತ್ತರಕ್ಕೊಯ್ಯಲು ಸಂಪೂರ್ಣವಾಗಿ ವಿಫಲರಾಗಿದ್ದಾರೆ"
ಮಾರ್ಟಿನ್ ಕ್ಯಾಂಪ್‌ಬೆಲ್ ನಂತರ ಸಂಗೀತ ಕುರಿತಂತೆ ತನ್ನ ನಿರಾಶೆಯನ್ನು ವ್ಯಕ್ತಪಡಿಸುತ್ತಾರೆ., ಬಜೆಟ್ ನಿರ್ಬಂಧಗಳು ಮತ್ತು ಸೆರ್ರಾ ಜೊತೆ ಕೆಲಸ ಮಾಡುವ ಕಷ್ಟವನ್ನು ಉಲ್ಲೇಖಿಸಿದ ಕ್ಯಾಂಪ್‌ಬೆಲ್ ಸೆರ್ರಾ ಸಲ್ಲಿಸಿದ ಟ್ರ್ಯಾಕ್ ಅನ್ನು ತಾವು ತಿರಸ್ಕರಿಸಿದ ನಂತರ ಸೇಂಟ್ ಪೀಟರ್ಸ್‌ಬರ್ಗ್ ಟ್ಯಾಂಕ್ ಚೇಸ್ ಅನ್ನು ಮತ್ತೊಮ್ಮೆ ಸಂಯೋಜಿಸಲು ಕೇಳಿದಾಗ ಸಹಕರಿಸಲಿಲ್ಲ. ನಂತರ ಜಾನ್ ಆಲ್ಟ್ಮನ್ ಸರಣಿಗೆ ಸಂಗೀತವನ್ನು ಒದಗಿಸಿದರು, ಆದರೆ ಸೆರಾ ಅವರ ಮೂಲ ಟ್ರ್ಯಾಕ್ ಅನ್ನು ಈಗಲೂ "ಎ ಪ್ಲೆಸೆಂಟ್ ಡ್ರೈವ್ ಇನ್ ಸೇಂಟ್ ಪೀಟರ್ಸ್ಬರ್ಗ್" ಎಂದು ಧ್ವನಿಪಥದಲ್ಲಿ ಕಾಣಬಹುದು.
ಸೆರ್ರಾ ಗನ್ ಬ್ಯಾರೆಲ್ ದೃಶ್ಯದಲ್ಲಿ ಕೇಳಿಬರುವ "ಜೇಮ್ಸ್ ಬಾಂಡ್ ಹಿನ್ನೆಲೆ ಸಂಗೀತ" ಸೇರಿದಂತೆ    ಹಲವಾರು ಸಿಂಥಸೈಜರ್ ಟ್ರ್ಯಾಕ್‌ಗಳನ್ನು ಸಂಯೋಜಿಸಿ ನುಡಿಸಿದರು.,  ಆಲ್ಟ್ಮನ್ ಮತ್ತು ಡೇವಿಡ್ ಆರ್ಚ್ ಹೆಚ್ಚು ಸಾಂಪ್ರದಾಯಿಕ ಸಿಂಫೋನಿಕ್ ಸಂಗೀತವನ್ನು ನೀಡಿದರು. ಚಲನಚಿತ್ರದ ಕೊನೆಯಲ್ಲಿ ಕೇಳಿಬರುವ ಎಕ್ಸ್ಪೀರಿಯೆನ್ಸ್ ಆಫ್ ಲವ್ ಎಂಬ ಹಾಡು, ಒಂದು ವರ್ಷದ ಹಿಂದೆ ಲುಕ್ ಬೆಸ್ಸನ್‌ರ ಲಿಯಾನ್ ಗಾಗಿ ಸೆರಾ ಮೂಲತಃ ಬರೆದ ಒಂದು ಸಣ್ಣ ಸಂಕೇತವನ್ನು  ಆಧರಿಸಿದೆ.
ಗೋಲ್ಡನ್ ಐ ಹಿಂದಿನ ಯಾವುದೇ ಬಾಂಡ್ ಫಿಲ್ಮ್‌ಗಿಂತ ಹೆಚ್ಚಿನ ಆದಾಯವನ್ನು ಗಳಿಸಿದೆ. ಹಣದುಬ್ಬರಕ್ಕೆ ಸರಿಹೊಂದಿಸಿದಾಗ, ಇದು ಹಿಂದಿನ ಬಾಂಡ್ ಚಿತ್ರ ೧೯೮೯ ರ ಲೈಸೆನ್ಸ್ ಟು ಕಿಲ್‌ಗಿಂತ 83% ಹೆಚ್ಚು ವಿಶ್ವಾದ್ಯಂತ ಗಳಿಸಿತು.
ಎಂಪಿಎಎಯಿಂದ ಪಿಜಿ -13 ರೇಟಿಂಗ್ ಮತ್ತು ಬಿಬಿಎಫ್‌ಸಿಯಿಂದ 12 ರೇಟಿಂಗ್ ಗ್ಯಾರಂಟಿ ಪಡೆಯಲು ಚಲನಚಿತ್ರವನ್ನು ಸಂಕಲನ ಮಾಡಲಾಗಿದೆ. ಟ್ರೆವೆಲ್ಯಾನ್ ತಲೆಗೆ ಬಡಿದ ಗುಂಡಿನ ದೃಶ್ಯ,ಒನಾಟೊಪ್ ಸೆವೆರ್ನಾಯಾ ನಿಲ್ದಾಣದಲ್ಲಿ ಕೆಲಸಗಾರರ ಮೇಲೆ ಗುಂಡು ಹಾರಿಸುವ ದೃಶ್ಯ ಅಡ್ಮಿರಲ್ ಸಾವಿನ ದೃಶ್ಯದಲ್ಲಿ ಕಾಣುವ ಹಿಂಸಾತ್ಮಕ ದೃಶ್ಯಗಳು, ಒನಾಟೊಪ್ ಸಾವಿನ ಹೆಚ್ಚುವರಿ ದೃಶ್ಯ, ಬಾಂಡ್ ಅವಳಿಗೆ  ಕಾರಿನಲ್ಲಿ ಹೊಡೆಯುವುದು ಮುಂತಾದ ದೃಶ್ಯಗಳಿಗೆ ಕತ್ತರಿ ಪ್ರಯೋಗ ಮಾಡಲಾಯಿತು.. ೨೦೦೬ರಲ್ಲಿ ಚಲನಚಿತ್ರವನ್ನು ಜೇಮ್ಸ್ ಬಾಂಡ್ ಅಂತಿಮ  ಡಿವಿಡಿಗಾಗಿ ಮರುರೂಪಿಸಿ, ಮರುಸಂಪಾದಿಸಲಾಯಿತು, ಇದರಲ್ಲಿ ಬಿಬಿಎಫ್‌ಸಿಗಾಗಿ ಮಾಡಿದ್ದ ಕಡಿತವನ್ನು ಮರುಸ್ಥಾಪಿಸಲಾಯಿತು, ಇದರಿಂದಾಗಿ ರೇಟಿಂಗ್ ಅನ್ನು 15 ಕ್ಕೆ ಬದಲಾಯಿಸಲಾಯಿತು. ಆದಾಗ್ಯೂ, ಮೂಲ ಎಂಪಿಎಎ ಸಂಪಾದನೆಗಳು ಇನ್ನೂ ಉಳಿದಿವೆ.
ವಿಮರ್ಶೆಗಳು
ಚಿತ್ರದ ವಿಮರ್ಶೆಗಳು ಹೆಚ್ಚಾಗಿ ಸಕಾರಾತ್ಮಕವಾಗಿದ್ದವು. ಚಲನಚಿತ್ರ ವಿಮರ್ಶೆ ಸಂಗ್ರಾಹಕ ವೆಬ್‌ಸೈಟ್ ರಾಟನ್ ಟೊಮ್ಯಾಟೋಸ್ ಇದಕ್ಕೆ ೭೯% ಅನುಮೋದನೆ ರೇಟಿಂಗ್‌ನಲ್ಲಿ ನೀಡಿದೆ.. ಅದರ ಸಹಮತವು ಹೀಗೆ ಹೇಳುತ್ತದೆ: "ಮೊದಲ ಮತ್ತು ಅತ್ಯುತ್ತಮ ಪಿಯರ್ಸ್ ಬ್ರಾನ್ಸನ್ ಬಾಂಡ್ ಚಿತ್ರ, ಗೋಲ್ಡನ್ ಐ ಸರಣಿಯನ್ನು ಹೆಚ್ಚು ಆಧುನಿಕ ಸನ್ನಿವೇಶಕ್ಕೆ ತರುತ್ತದೆ, ಮತ್ತು ಫಲಿತಾಂಶದಲ್ಲಿ 007 ಪ್ರವೇಶವು ಅತ್ಯಾಧುನಿಕ ತಂತ್ರಜ್ಞಾನವುಳ್ಳದ್ದೂ, ಸಾಹಸಮಯವೂ, ನಗರ ಮಾದರಿಯದೂ ಆಗಿದೆ." ಇದೇ ರೀತಿಯ ಇನ್ನೊಂದು ವೆಬ್ಸೈಟ್, ಮೆಟಾಕ್ರಿಟಿಕ್, ಈ ಚಲನಚಿತ್ರಕ್ಕೆ ೬೫% ಅನುಮೋದನೆಯ ರೇಟಿಂಗ್ ನೀಡಿದೆ. . ಸಿನಿಮಾಸ್ಕೋರ್ ನಲ್ಲಿ ಮತದಾನ ಮಾಡಿದ ಪ್ರೇಕ್ಷಕರು ಚಿತ್ರಕ್ಕೆ A+ ನಿಂದ F ಸ್ಕೇಲ್ ನಲ್ಲಿ ಸರಾಸರಿ "A-" ದರ್ಜೆಯನ್ನು ನೀಡಿದ್ದಾರೆ.
ಚಿಕಾಗೊ ಸನ್-ಟೈಮ್ಸ್ ನಲ್ಲಿ, ರೋಜರ್ ಎಬರ್ಟ್ ಈ ಚಿತ್ರಕ್ಕೆ 4 ರಲ್ಲಿ 3 ನಕ್ಷತ್ರಗಳನ್ನು ನೀಡಿದರು, ಮತ್ತು ಬ್ರಾಸ್ನನ್ ಬಾಂಡ್ " ಹಿಂದಿನ ಬಾಂಡ್^ಗಿಂತ   ಹೆಚ್ಚು ಸೂಕ್ಷ್ಮ, ಹೆಚ್ಚು ದುರ್ಬಲ, ಹೆಚ್ಚು ಮಾನಸಿಕವಾಗಿ ಸಂಪೂರ್ಣ" ಎಂದು ಅಭಿಪ್ರಾಯಪಟ್ಟಿದ್ದಾರೆ. ಹಿಂದಿನ ಬಾಂಡ್ ಚಲನಚಿತ್ರಗಳಿಗೆ ಹೋಲಿಸಿದಲ್ಲಿ, ಬಾಂಡ್ ತನ್ನ ಮುಗ್ಧತೆಯನ್ನು ಕಳೆದುಕೊಂಡಿದ್ದಾನೆ ಎಂದಿದ್ದಾರೆ.. ಜೇಮ್ಸ್ ಬೆರಾರ್ಡಿನೆಲ್ಲಿ ಬ್ರಾಸ್ನಾನ್ ರನ್ನು "ತನ್ನ ಹಿಂದಿನವರಿಗಿಂತ ಸುಧಾರಿತ" ಎಂದು ವಿವರಿಸಿದ್ದು, "ತನ್ನ ಸಹಜ ಆಕರ್ಷಣೆಯೊಂದಿಗೆ ಬುದ್ಧಿವಂತಿಕೆಯ ಚತುರತೆ" ಯನ್ನು ಹೊಂದಿದ್ದಾನೆ, ಆದರೆ " ಗೋಲ್ಡ್‌ ನ್ ಐ ನ    ಕಾಲುಭಾಗವು ವೇಗವನ್ನು ಕೊಲ್ಲುತ್ತದೆ" ಎಂದಿದ್ದಾರೆ.
ಬಾಂಡ್‌ ಬಗ್ಗೆ " ಲಿಂಗತಾರತಮ್ಯವಾದಿ ಮತ್ತು  ಮಹಿಳೆಯರನ್ನು ಕುರಿತಂತೆ ಪೂರ್ವಾಗ್ರಹಪೀಡಿತಡೈನೋಸಾರ್" ಎಂಬ M ನ ಮೌಲ್ಯಮಾಪನವನ್ನು ಹಲವಾರು ವಿಮರ್ಶಕರು ಶ್ಲಾಘಿಸಿದರು  ಈ ಸರಣಿಯಲ್ಲಿ "ತಾಜಾ ಸೃಜನಶೀಲ ಮತ್ತು ವಾಣಿಜ್ಯ ಜೀವನದ ಉಸಿರು ಕಂಡುಬರುತ್ತದೆ" ಎಂದು ವೆರೈಟಿಯಲ್ಲಿ ಟಾಡ್ ಮೆಕಾರ್ಥಿ ಹೇಳಿದ್ದಾರೆ. ಡಿವಿಡಿ ಟೌನ್‌ನ ಜಾನ್ ಪುಸಿಯೊ ಇದು "ಬಾಂಡ್ ಸರಣಿಯಲ್ಲಿ ಕಣ್ಣಿಗೆ ಮತ್ತು ಕಿವಿಗೆ ಆಹ್ಲಾದಕರ, ಸಾಹಸಮಯ ಪ್ರವೇಶ" ಎಂದು ಹೇಳಿದರು ಮತ್ತು ಈ ಚಿತ್ರವು ಬಾಂಡ್‌ಗೆ "ಸ್ವಲ್ಪ ಮಾನವೀಯತೆಯನ್ನು ನೀಡಿದೆ" ಎಂದು ಹೇಳಿದರು. ಎಂಪೈರ್^ನ ಇಯಾನ್ ನಾಥನ್ ಇದು "ಆ ಅದಮ್ಯ ಬ್ರಿಟಿಷ್ ಚೈತನ್ಯವನ್ನು ಪುನರುಜ್ಜೀವನಗೊಳಿಸುತ್ತದೆ" ಮತ್ತು <i id="mwAt4">ಡೈ ಹಾರ್ಡ್</i> ಚಲನಚಿತ್ರಗಳು "007 ರ ಸಮೀಪಕ್ಕೂ ಬರುವುದಿಲ್ಲ" ಎಂದು ಹೇಳಿದರು. ದಿ ಸಂಡೇ ಟೈಮ್ಸ್‌ನ ಟಾಮ್ ಸಾನ್ ಇದನ್ನು ದಿ ಸ್ಪೈ ಹೂ ಲವ್ಡ್ ಮಿ ನಂತರದ ಅತ್ಯುತ್ತಮ ಬಾಂಡ್ ಚಿತ್ರವೆಂದು ಪರಿಗಣಿಸಿದ್ದಾರೆ. ಸೈಟ್ &amp; ಸೌಂಡ್‌ನ ಜೋಸ್ ಅರೊಯೊ ಈ ಸರಣಿಯನ್ನು ಆಧುನೀಕರಿಸಿದ್ದೇ ಅದರ ಅತ್ಯುತ್ತಮ ಯಶಸ್ಸಿಗೆ ಕಾರಣವೆಂದು ಪರಿಗಣಿಸಿದ್ದಾರೆ.
ಬಾಂಡ್-ಸಂಬಂಧಿತ ಪಟ್ಟಿಗಳಲ್ಲಿ ಈ ಚಿತ್ರವು ಉನ್ನತ ಸ್ಥಾನದಲ್ಲಿದೆ. ಐಜಿಎನ್ ಇದನ್ನು ಐದನೇ ಅತ್ಯುತ್ತಮ ಚಲನಚಿತ್ರವಾಗಿ ಆಯ್ಕೆ ಮಾಡಿದೆ, ಎಂಟರ್‌ಟೈನ್‌ಮೆಂಟ್ ವೀಕ್ಲಿ ಎಂಟನೇ ಸ್ಥಾನ ನೀಡಿದೆ, ಮತ್ತು ಎಂಎಸ್‌ಎನ್‌ನ ನಾರ್ಮನ್ ವಿಲ್ನರ್ ಒಂಬತ್ತನೇ ಸ್ಥಾನ ನೀಡಿದ್ದಾರೆ. EW  ಕ್ಸೇನಿಯಾ Onatopp ಆರನೇ ಅವಿಸ್ಮರಣೀಯ ಬಾಂಡ್ ಹುಡುಗಿ, ಎಂದಿದ್ದಾರೆ. ಐಜಿಎನ್ ಇಂಥದೇ ಪಟ್ಟಿಯಲ್ಲಿ ನಟಾಲಿಯಾಳಿಗೆ ಏಳನೇ  ಸ್ಥಾನವನ್ನು ನೀಡಿದ್ದಾರೆ.
ಹೀಗಿದ್ದರೂ ಚಲನಚಿತ್ರವು ಹಲವಾರು ನಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಟೈಂ ಪತ್ರಿಕೆಯ ರಿಚರ್ಡ್ ಸ್ಕಿಕಲ್ "ಶತಮಾನದ  ಮೂರನೇ ಒಂದು ಭಾಗ ಒರಟು ಬಳಕೆಯ"  ನಂತರ, ಬಾಂಡ್ ನ ಸಮಾವೇಶಗಳು "ನಢುಗುವ ಮೊಣಕಾಲುಗಳ ಮೇಲೆ" ಉಳಿದುಕೊಂಡಿವೆ,ಎಂದು ಬರೆದಿದ್ದಾರೆ. ಎಂಟರ್‌ಟೈನ್‌ಮೆಂಟ್ ವೀಕ್ಲಿಯಲ್ಲಿ, ಓವನ್ ಗ್ಲೈಬರ್ಮನ್ ಈ ಸರಣಿಯು "ನಿಶ್ಯಕ್ತಿಯ ಅಂತಿಮ ಸ್ಥಿತಿಯನ್ನು ಪ್ರವೇಶಿಸಿದೆ" ಎಂದು ಭಾವಿಸಿದರು. " ಡ್ರಾಗನ್ ಅಂಟುಲೊವ್  ಚಿತ್ರದ ದೃಶ್ಯಗಳಿಗೆ ಒಂದು ಊಹಿಸಬಹುದಾದ ಸರಣಿ, ಇತ್ತು  ಎಂದು ಹೇಳಿದರು ಮತ್ತು ಲಾಸ್ ಎಂಜೆಲಿಸ್ ಟೈಮ್ಸ್^ನ ಕೆನೆತ್ ಟ್ಯುರನ್  ಇದು "ಮಧ್ಯವಯಸ್ಕ ಅಸ್ತಿತ್ವ ರೂಪವಾಗಿದ್ದು,ಏನಾದರೂ  ಆಗಲಿ,ಆಕರ್ಷಕವಾಗಿ  ಕಾಣಿಸಿಕೊಳ್ಳಬೇಕು ಎನ್ನುವಂತಿದೆ" ಎಂದರು.. ಪ್ರೀಮಿಯರ್‌ನ ಡೇವಿಡ್ ಐಮರ್ "ಸಾಮಾನ್ಯವಾಗಿ ಕಂಡುಬರುತ್ತಿದ್ದ ಹಾಸ್ಯಕ್ಕೆ ಕೊರತೆಯಿದೆ" ಮತ್ತು "ಗೋಲ್ಡನ್ ಐ ಯಾವುದೇ ದೃಷ್ಟಿಯಿಂದಲೂ ಸಾಂಪ್ರದಾಯಿಕ  ಬಾಂಡ್ ಅಲ್ಲ" ಎಂದು ಬರೆದಿದ್ದಾರೆ. ಮೆಡೆಲಿನ್ ವಿಲಿಯಮ್ಸ್ "ನಿಮ್ಮ ಮನಸ್ಸನ್ನು ಕಥಾವಸ್ತುವಿನಿಂದ ದೂರೀಕರಿಸಲು ಸಾಕಷ್ಟು ಸ್ಟಂಟ್‌ಗಳು ಮತ್ತು ಸ್ಫೋಟಗಳು ಇವೆ" ಎಂದು ಹೇಳಿದರು.
ಪೂರ್ವಾಪರ ವಿಮರ್ಶೆಗಳು
ಪಿಯರ್ಸ್ ಬ್ರಾಸ್ನನ್^ನ ಎಂದೇ ಹೇಳಲಾದ ಗೋಲ್ಡನ್ ಐ ಅತ್ಯುತ್ತಮ ಬಾಂಡ್ ಚಲನಚಿತ್ರವೆಂದು ಅಂಗೀಕರಿಸಲ್ಪಟ್ಟಿದೆ, ಅದರ ಬಿಡುಗಡೆಯ ನಂತರ ಅದರ ಖ್ಯಾತಿಯಲ್ಲಿ ಸುಧಾರಣೆ ಕಂಡಿದೆ. ಚಲನಚಿತ್ರವು ಬಾಂಡ್ ಅಭಿಮಾನಿಗಳಲ್ಲಿ ವಿಶೇಷವಾಗಿ ಗೋಲ್ಡನ್ ಐ 007 (1997) ವಿಡಿಯೋ ಗೇಮ್‌ನೊಂದಿಗೆ ಬೆಳೆದವರಲ್ಲಿ ಹೆಚ್ಚಿನ ಸಂಖ್ಯೆಯ ಮತ್ತು ಉತ್ಸಾಹಭರಿತ ಅನುಯಾಯಿಗಳನ್ನು ಹೊಂದಿದೆ. ೨೨೦೦ ವಿದ್ವಾಂಸರು ಮತ್ತು ಬಾಂಡ್ ಸೂಪರ್‌ಫ್ಯಾನ್ಸ್‌ಗಳನ್ನು ಒಳಗೊಂಡ ೨೦೨೧ ರ ಯಾಹೂ ಸಮೀಕ್ಷೆಯಲ್ಲಿ, ಗೋಲ್ಡನ್ ಐ ಅತ್ಯುತ್ತಮ ಬಾಂಡ್ ಚಿತ್ರವಾಗಿ ಆಯ್ಕೆಯಾಯಿತು, ನಂತರದ ಸ್ಥಾನಗಳನ್ನು ಡೇನಿಯಲ್ ಕ್ರೇಗ್‌ನ ಕ್ಯಾಸಿನೊ ರಾಯಲ್ ಮತ್ತು ಜಾರ್ಜ್ ಲಾಜೆನ್‌ಬಿಯ ಆನ್ ಹರ್ ಮೆಜೆಸ್ಟಿ ಸೀಕ್ರೆಟ್ ಸರ್ವೀಸ್ ಪಡೆದವು. 2019 ರಲ್ಲಿ, ಈ ಚಲನಚಿತ್ರ ಮತ್ತು ಅದರ ಅನೇಕ ವಿಡಿಯೋ ಗೇಮ್ ಆವೃತ್ತಿಗಳಾದ ದಿ ವರ್ಲ್ಡ್ ಆಫ್ ಗೋಲ್ಡನ್ ಐ ಬಗ್ಗೆ ಮೆಚ್ಚುಗೆಯ ಪುಸ್ತಕವನ್ನು ಲೇಖಕ ನಿಕೋಲಸ್ ಸುಜ್ಜಿಕ್ ಪ್ರಕಟಿಸಿದ್ದಾರೆ. ಅದರ ಅಧಿಕೃತ ಸಾರಾಂಶ ಪುಟದ ಪ್ರಕಾರ, ಈ ಪ್ರಕಟಣೆಯು "ಇದುವರೆಗೆ ಬಿಡುಗಡೆಯಾದ ಅತ್ಯುತ್ತಮ ಬಾಂಡ್ ಚಿತ್ರಗಳಲ್ಲಿ ಒಂದು ಸಮಗ್ರ ವಿಶ್ಲೇಷಣೆ ನೀಡುತ್ತದೆ ಮತ್ತು ಹೊಸ ಪೀಳಿಗೆಯ ಬಾಂಡ್ ಅಭಿಮಾನಿಗಳನ್ನು ಹುಟ್ಟುಹಾಕಿದ ಜನಪ್ರಿಯ ಸಂಸ್ಕೃತಿಯ ಪ್ರಭಾವ, ೧೯೬೦ರ ದಶಕದಿಂದ ಬಾಂಡ್ ಉನ್ಮಾದದ ಅಲೆಗಳನ್ನು ನೆನಪಿಸುತ್ತದೆ " ಎಂದಿದೆ. ಚಲನಚಿತ್ರದ ಹಿಂದಿನ ಸೃಜನಶೀಲ ಪ್ರಕ್ರಿಯೆಯನ್ನು ನೋಡಿದಾಗ ಮತ್ತು ಶೀತಲ ಸಮರದ ನಂತರದ ಸಮಯದಲ್ಲಿ ಅದರ ಪ್ರಸ್ತುತತೆಯನ್ನು" ಕಡೆಗಣಿಸಲಾದ ಕ್ಲಾಸಿಕ್ "ಎಂದು ಪರಿಗಣಿಸಲಾಗಿದೆ.
ಪ್ರಶಸ್ತಿಗಳು
೧೯೯೬ರಲ್ಲಿ ರಲ್ಲಿ ಈ ಚಲನಚಿತ್ರವು ಎರಡು BAFTA ಗಳಿಗೆ ನಾಮನಿರ್ದೇಶನಗೊಂಡಿತು - ಅತ್ಯುತ್ತಮ ಸೌಂಡ್ ಮತ್ತು ವಿಶೇಷ ವಿಷುಯಲ್ ಎಫೆಕ್ಟ್‌ಗಳು - ಆದರೆ ಕ್ರಮವಾಗಿ ಬ್ರೇವ್‌ಹಾರ್ಟ್ ಮತ್ತು ಅಪೊಲೊ 13 ಕ್ಕೆ ಈ ಪ್ರಶಸ್ತಿ ಸಂದಿತು. ಎರಿಕ್ ಸೆರ್ರಾ ಸೌಂಡ್‌ಟ್ರಾಕ್‌ಗಾಗಿ BMI ಫಿಲ್ಮ್ ಪ್ರಶಸ್ತಿಯನ್ನು ಪಡೆದರು, ಮತ್ತು ಇದು 22 ನೇ ಸ್ಯಾಟರ್ನ್ ಪ್ರಶಸ್ತಿಯಲ್ಲಿ ಅತ್ಯುತ್ತಮ ಸಾಹಸ, ಸಾಹಸ ಅಥವಾ ಥ್ರಿಲ್ಲರ್ ಚಲನಚಿತ್ರ ಮತ್ತು ನಟ ಮತ್ತು 1996 MTV ಚಲನಚಿತ್ರ ಪ್ರಶಸ್ತಿಗಳಲ್ಲಿ ಅತ್ಯುತ್ತಮ ಸಾಹಸದೃಶ್ಯಗಳಿಗಾಗಿ ನಾಮನಿರ್ದೇಶನಗಳನ್ನು ಗಳಿಸಿತು.
ಇತರ ಮಾಧ್ಯಮಗಳಲ್ಲಿ ಕಾಣಿಸಿಕೊಳ್ಳುವಿಕೆ
ಈ ಚಿತ್ರವು ಕಾದಂಬರಿಕಾರ ಜಾನ್ ಗಾರ್ಡನರ್ ಅವರ ಕಾದಂಬರಿಗೆ ಅಳವಡಿಸಿದ ಎರಡನೇ ಮತ್ತು ಅಂತಿಮ ಬಾಂಡ್ ಚಿತ್ರವಾಗಿದೆ. ಪುಸ್ತಕವು ಅದರ ಕಥಾಹಂದರವನ್ನು ನಿಕಟವಾಗಿ ಅನುಸರಿಸುತ್ತದೆ, ಆದರೆ ಗಾರ್ಡನರ್ ಆರಂಭಿಕ ಬಂಗೀ ಜಂಪ್‌ ದೃಶ್ಯಕ್ಕೂ ಮುಂನ್ನ ಹಿಂಸಾತ್ಮಕ ದೃಶ್ಯವೊಂದನ್ನು ಸೇರಿಸಿದರು, ಇದರಲ್ಲಿ ಬಾಂಡ್ ರಷ್ಯಾದ ಕಾವಲುಗಾರರ ಗುಂಪನ್ನು ಕೊಲ್ಲುತ್ತಾನೆ, ಈ ಬದಲಾವಣೆಯನ್ನು ವಿಡಿಯೋ ಗೇಮ್ ಗೋಲ್ಡನ್ ಐ 007 ನಲ್ಲಿ ಉಳಿಸಿಕೊಳ್ಳಬಹುದಾಗಿತ್ತು ಮತ್ತು ವಿಸ್ತರಿಸಬಹುದಾಗಿತ್ತು.
1995 ರ ಕೊನೆಯಲ್ಲಿ, ಟಾಪ್ಸ್ ಕಾಮಿಕ್ಸ್ ಈ ಚಲನಚಿತ್ರದ ಮೂರು ಸಂಚಿಕೆಯ ಕಾಮಿಕ್ ಪುಸ್ತಕ ರೂಪಾಂತರವನ್ನು ಪ್ರಕಟಿಸಲು ಆರಂಭಿಸಿತು. ಕಥೆಯನ್ನು ಡಾನ್ ಮೆಕ್‌ಗ್ರೆಗರ್ ಅವರು ರಿಕ್ ಮಾಗ್ಯಾರ್ ಅವರ ಕಲೆಯೊಂದಿಗೆ ಅಳವಡಿಸಿಕೊಂಡರು. ಮೊದಲ ಸಂಚಿಕೆಯು ಜನವರಿ 1996 ರ ಕವರ್ ದಿನಾಂಕವನ್ನು ಹೊಂದಿತ್ತು. ಅಜ್ಞಾತ ಕಾರಣಗಳಿಗಾಗಿ, ಮೊದಲ ಸಂಚಿಕೆ ಪ್ರಕಟವಾದ ನಂತರ ಟಾಪ್ಸ್ ಸಂಪೂರ್ಣ ರೂಪಾಂತರವನ್ನು ರದ್ದುಗೊಳಿಸಿತು ಮತ್ತು ಇಲ್ಲಿಯವರೆಗೆ ರೂಪಾಂತರವನ್ನು ಸಂಪೂರ್ಣವಾಗಿ ಬಿಡುಗಡೆ ಮಾಡಲಾಗಿಲ್ಲ.
1995 ರಲ್ಲಿ, ಟೈಗರ್ ಎಲೆಕ್ಟ್ರಾನಿಕ್ಸ್ ಎರಡು ವಿಭಿನ್ನ ರೂಪಾಂತರಗಳಲ್ಲಿ ಮೂರನೇ ವ್ಯಕ್ತಿಯ ಶೂಟರ್ ಹ್ಯಾಂಡ್‌ಹೆಲ್ಡ್ ಎಲೆಕ್ಟ್ರಾನಿಕ್ ಆಟವನ್ನು ಬಿಡುಗಡೆ ಮಾಡಿತು: ಗೇಮ್‌ಪ್ಯಾಡ್ ರೂಪಾಂತರ, ಲಿಕ್ವಿಡ್-ಕ್ರಿಸ್ಟಲ್ ಡಿಸ್‌ಪ್ಲೇ (ಎಲ್‌ಸಿಡಿ), ಅಡ್ಡ-ಆಕಾರದ ಪುಶ್ ಬಟನ್ ಮತ್ತು ಎರಡು ಲೈನ್-ಆಕಾರದ ಮತ್ತು ನಾಲ್ಕು ಸೆಟ್ಟಿಂಗ್ ಬಟನ್‌ಗಳು ಪರದೆಯ ಕೆಳಗಿನ ಭಾಗದಲ್ಲಿ, ಮತ್ತು "ಹಿಡಿತದ ಆಟದ" ನಮೂನೆ, ಪಿಸ್ತೂಲ್ ಹಿಡಿತದ ಆಕಾರದಲ್ಲಿ, ಚಿತ್ರೀಕರಣಕ್ಕೆ ಬಳಸುವ ಟ್ರಿಗ್ಗರ್ ಮತ್ತು ಹಿಂಭಾಗದಲ್ಲಿ ಇತರ ಗುಂಡಿಗಳು. ಎರಡು ಆವೃತ್ತಿಗಳು ಸ್ವಲ್ಪ ಭಿನ್ನವಾಗಿದ್ದವು.
ಈ ಚಲನಚಿತ್ರವು ಗೋಲ್ಡನ್ ಐ 007, ಎಂಬ ವಿಡಿಯೋ ಆಟದ ಆಧಾರವಾಗಿತ್ತು. ನಿಂಟೆಂಡೊ 64 ಕ್ಕಾಗಿ ರೇರ್ ಇದನ್ನು   ಅಭಿವೃದ್ಧಿಪಡಿಸಿತ್ತು. (ಆಗ ಇದನ್ನುrareware ಎಂದು ಕರೆಯಲಾಗುತ್ತಿತ್ತು) ಮತ್ತುಈ ಆಟವನ್ನು ನಿಂಟೆಂಡೊ ಪ್ರಕಟಿಸಿತ್ತು. ಇದನ್ನು ವಿಮರ್ಶಕರು ಪ್ರಶಂಸಿಸಿದರು ಮತ್ತು ಜನವರಿ ೨೦೦೦ ರಲ್ಲಿ, ಬ್ರಿಟಿಷ್ ವಿಡಿಯೋ ಗೇಮ್ ನಿಯತಕಾಲಿಕ ಕಂಪ್ಯೂಟರ್ ಮತ್ತು ವಿಡಿಯೋ ಗೇಮ್ಸ್‌ನ ಓದುಗರು ಇದನ್ನು "ನೂರು ಶ್ರೇಷ್ಠ ವಿಡಿಯೋ ಗೇಮ್‌ಗಳ" ಪಟ್ಟಿಯಲ್ಲಿ ಮೊದಲ ಸ್ಥಾನದಲ್ಲಿ ಪಟ್ಟಿ ಮಾಡಿದರು. ೨೦೦೩ ರಲ್ಲಿಎಡ್ಜ್ ಪತ್ರಿಕೆಯ ' 10 ನೇ ವಾರ್ಷಿಕೋತ್ಸವದ ಸಂದರ್ಭದಲ್ಲಿ' ಈ ಆಟವನ್ನು ಸಾರ್ವಕಾಲಿಕ  ಹತ್ತು ಆಟಗಳಲ್ಲಿ ಒಂದಾಗಿ ಸೇರಿಸಲಾಯಿತು. ಇದು ಗೋಲ್ಡನ್ಚ ಐ ಚಲನಚಿತ್ರವನ್ನು ಆಧರಿಸಿದೆ, ಆದರೆ ಹಲವು ಕಾರ್ಯಾಚರಣೆಗಳನ್ನು ವಿಸ್ತರಿಸಲಾಗಿದೆ ಅಥವಾ ಮಾರ್ಪಡಿಸಲಾಗಿದೆ.
ವರ್ಚುವಲ್ ಬಾಯ್ ಕನ್ಸೋಲ್‌ಗಾಗಿ ಬಿಡುಗಡೆ ಮಾಡಲು ಉದ್ದೇಶಿಸಿರುವ ಆಟವನ್ನು ರೇಸಿಂಗ್ ಆಟವಾಗಿ ಮಾರ್ಪಡಿಸಲಾಯಿತು. ಆದರೆ, ಬಿಡುಗಡೆಗೂ ಮುನ್ನ ಅದನ್ನು ರದ್ದುಮಾಡಲಾಯಿತು. ೨೦೦೪ ರಲ್ಲಿ, ಎಲೆಕ್ಟ್ರಾನಿಕ್ ಆರ್ಟ್ಸ್ ಗೋಲ್ಡನ್ ಐ: ರೋಗ್ ಏಜೆಂಟ್ ಅನ್ನು ಬಿಡುಗಡೆ ಮಾಡಿತು, ಇದು ಜೇಮ್ಸ್ ಬಾಂಡ್ ಸರಣಿಯ ಮೊದಲ ಆಟವಾಗಿದ್ದು, ಇದರಲ್ಲಿ ಆಟಗಾರ ಬಾಂಡ್ ಪಾತ್ರವನ್ನು ವಹಿಸುವುದಿಲ್ಲ. ಬದಲಾಗಿ, ನಾಯಕ ಮಹತ್ವಾಕಾಂಕ್ಷೆಯ ಡಬಲ್ -0 ಏಜೆಂಟ್ ಜೊನಾಥನ್ ಹಂಟರ್, ಆತನ ಸಂಕೇತನಾಮ "ಗೋಲ್ಡನ್ ಐ" ಎಂದಾಗಿರುತ್ತದೆ. , ಈತನನ್ನು ಬಾಂಡ್ ಬ್ರಹ್ಮಾಂಡದ ಖಳನಾಯಕ ಆರಿಕ್ ಗೋಲ್ಡ್ ಫಿಂಗರ್ ನಿಂದ ನೇಮಕ ಮಾಡಲಾಗಿರುತ್ತದೆ. ಕ್ಸೆನಿಯಾ ಒನಾಟೊಪ್ ಪ್ರವೇಶವನ್ನು ಹೊರತುಪಡಿಸಿ, ಇದು ಚಿತ್ರಕ್ಕೆ ಸಂಬಂಧಿಸಿಲ್ಲ, ಮತ್ತು ಸಾಧಾರಣ ಎಂಬ ವಿಮರ್ಶೆಗಳಿಗೆ ಪಾತ್ರವಾಯಿತು. ರೇರ್ ಆಟದ ಯಶಸ್ಸಿನ ಮೇಲೆ ಸವಾರಿ ಮಾಡುವ ಪ್ರಯತ್ನವಾಗಿ "ಗೋಲ್ಡನ್ ಐ" ಎಂಬ ಹೆಸರನ್ನು ಬಳಸಿದ್ದಕ್ಕಾಗಿ ಎರಿಕ್ ಕ್ವಾಲ್ಸ್ ಸೇರಿದಂತೆ ಹಲವಾರು ವಿಮರ್ಶಕರು ಇದನ್ನು ಟೀಕಿಸಿದರು.. ೨೦೧೦ ರಲ್ಲಿ, ಸ್ವತಂತ್ರ ಅಭಿವೃದ್ಧಿ ತಂಡವೊಂದು  ಗೋಲ್ಡನ್ ಐ: ಸೋರ್ಸ್ ಅನ್ನು ಬಿಡುಗಡೆ ಮಾಡಿತು, ಹಲವಾರು ಆಟಗಾರರು ಮಾತ್ರ ಈ ಆಟವನ್ನು ಆಡಬಹುದಾಗಿತ್ತು.ವಾಲ್ವ್‌ನ ಮೂಲ ಎಂಜಿನ್ ಬಳಸಿ ಅಭಿವೃದ್ಧಿಪಡಿಸಲಾಗಿತ್ತು.
ನಿಂಟೆಂಡೊ ೧೫ ಜೂನ್ ೨೦೧೦ ರಂದು ತಮ್ಮ E3 ಪತ್ರಿಕಾಗೋಷ್ಠಿಯಲ್ಲಿ ಮೂಲ <i id="mwA4w">ಗೋಲ್ಡನ್ ಐ 007</i> ರಿಮೇಕ್ ಘೋಷಿಸಿತು. ಇದು ಮೂಲ ಸಿನಿಮಾದ ಕಥೆಯನ್ನು ಆಧುನೀಕರಿಸಿದ ಪುನರ್ ನಿರೂಪಣೆಯಾಗಿದ್ದು, ಡೇನಿಯಲ್ ಕ್ರೇಗ್ ಬಾಂಡ್ ಪಾತ್ರವನ್ನು ನಿರ್ವಹಿಸಿದ್ದಾರೆ. ಬ್ರೂಸ್ ಫೀರ್‌ಸ್ಟೈನ್ ಸ್ಕ್ರಿಪ್ಟ್‌ನ ಆಧುನೀಕೃತ ಆವೃತ್ತಿಯನ್ನು ಬರೆಯಲು ಬಂದರು. ನಿಕೋಲ್ ಶೆರ್ಜಿಂಜರ್ ಥೀಂ ಸಾಂಗ್ ಬರೆದರು. ಇದನ್ನು ಯೂರೋಕಾಮ್ ಅಭಿವೃದ್ಧಿಪಡಿಸಿದೆ ಮತ್ತು ವೈ ಮತ್ತು ನಿಂಟೆಂಡೊ ಡಿಎಸ್‌ಗಾಗಿ ಆಕ್ಟಿವಿಸನ್‌ನಿಂದ ಪ್ರಕಟಿಸಲಾಯಿತು ಹಾಗೂ ನವೆಂಬರ್ ೨೦೧೦ ರಲ್ಲಿ ಬಿಡುಗಡೆಯಾಯಿತು. Wii ಮತ್ತು DS ಎರಡೂ ಆವೃತ್ತಿಗಳು ಮೂಲ N64 ಬಿಡುಗಡೆಯ ಸ್ಥಳಗಳು ಮತ್ತು ಆಯುಧಗಳಿಗೆ ಯಾವ ಸಾಮ್ಯತೆಯನ್ನೂ ಹೊಂದಿರಲಿಲ್ಲ. ೨೦೧೧ ರಲ್ಲಿ, ಈ ಆಟವನ್ನುಪ್ಲೇಸ್ಟೇಷನ್ 3ಕ್ಕೆ ಮತ್ತು ಎಕ್ಸ್ ಬಾಕ್ಸ್ ೩೬೦ ಕ್ಕೆ ಅಳವಡಿಸಲಾಯಿತು. ಗೋಲ್ಡನ್ ಐ ೦೦೭:ರೀಲೋಡೆಡ್ ಎಂದು ಈ ಆಟಕ್ಕೆ ಹೆಸರಿಡಲಾಯಿತು.
ಇದನ್ನೂ ನೋಡಿ
ಚಲನಚಿತ್ರದ ಪೋರ್ಟಲ್ ೧೯೯೦ರ ಪೋರ್ಟಲ್
ವಿವರಣಾತ್ಮಕ ಟಿಪ್ಪಣಿಗಳು
ಸೆವೆರ್ನಾಯಾ ಒಂದು ಕಾಲ್ಪನಿಕ ಭೌಗೋಲಿಕ ಪ್ರಾಂತವಾಗಿದೆ. ಇದನ್ನು ಟೆಮಿರ್ ದ್ವೀಪಕಲ್ಪದ ಸೆವೆರ್^ಮಾಯಾ ಝೆಮ್ಲ್ಯಾ ದ್ವೀಪಸಮೂಹಗಳ ಮಾದರಿಯಲ್ಲಿ ಸೃಜಿಸಲಾಗಿದೆ. ಈ ಚಲನಚಿತ್ರದ ಪ್ರಕಾರ ಸೆವೆರ್ನಾಯಾ ಉಪಗ್ರಹ ನಿಯಂತ್ರಣ ಕೇಂದ್ರವು ಕೇಂದ್ರ ಸೈಬಿರಿಯಾದ ಪರ್ವತಶ್ರೇಣಿಯಲ್ಲಿದೆ.
ಉಲ್ಲೇಖಗಳು
೧ ಗೋಲ್ಡನ್ ಐ ಲುಮಿಯೇರ್ ಯುರೋಪಿಯನ್ ಅಬ್ಸರ್ವೇಟರಿ. ೨೬ ಸೆಪ್ಟೆಂಬರ್ ೨೦೨೦ ಪಡೆಯಲಾಗಿದೆ, ೯ ಅಕ್ಟೋಬರ್ ೨೦೨೦ ರಲ್ಲಿ ಹಿಂಪಡೆಯಲಾಗಿದೆ. ೨ ಎಎಫ್ ಕ್ಯಾಟಲಾಗ್: ಗೋಲ್ಡನ್ ಐ (೧೯೯೫) ಅಮೇರಿಕನ್ ಫಿಲ್ಮ್ ಇನ್ಸ್ಟಿಟ್ಯೂಟ್ ಲಾಸ್ ಎಂಜೆಲಿಸ್ ೨೦೧೯ರ ಡಿಸೆಂಬರ್ ೧೨ರಂದು ಮೂಲದಿಂದ ಪಡೆಯಲಾಗಿದೆ. ೨೩ ಮೇ ೨೦೨೧ರಂದು ಹಿಂಪಡೆಯಲಾಗಿದೆ.
೩ ಗೋಲ್ಡನ್ ಐ (೧೯೫೫) ಬಾಕ್ಸ್ ಆಫೀಸ್ ಮೊಜೊ. ಮೂಲದಿಂದ ೨೦೨೧ ಜೂನ್ ೨೪ರಂದು ಪಡೆಯಲಾಗಿದೆ. ೨೫ ಏಪರಿಲ್ ೨೦೨೦ರಲ್ಲಿ ಹಿಂಪಡೆಯಲಾಗಿದೆ.
೫ ಬಾಕ್ಸ್ ಆಫಿಸ್ ಹಿಸ್ಟರಿ ಫಾರ್ ಜೇಮ್ಸ್ ಬಾಂಡ್ ಮೂವೀಸ್ ದ ನಂಬರ್ಸ್ ನ್ಯಾಶ್ ಇನ್^ಫರ್ಮೇಶನ್ ಸರ್ವೀಸ್. ಮೂಲದಿಂದ ೨೦೧೨ ೧೬ ಮಾರ್ಚ್ ರಂದು ಪಡೆಯಲಾಗಿದೆ. ೨೦೦೭ರ ಅಕ್ಟೋಬರ್ ೧೮ರಂದು ಹಿಂಪಡೆಯಲಾಗಿದೆ.
೬ ಕೆಂಡ್ರಿಕ್ ಜೇಮ್ಸ್ "ಗೋಲ್ಡನ್ ಐ" ಕ್ಯೂ ನೆಟ್ವರ್ಕ್. ೫ ಫೆಬ್ರವರಿ ೨೦೧೨ರಂದು ಮೂಲದಿಂದ ಪಡೆಯಲಾಗಿದೆ. ೨೦೦೭ ಏಪ್ರಿಲ್ ೨೭ರಂದು ಹಿಂಪಡೆಯಲಾಗಿದೆ.
೭ ಮೆಕಾರ್ಥಿ,ಟೋಡ್ (೧೫ ನವೆಂಬರ್ ೧೯೫೫).
ಗೋಲ್ಡನ್ ಐ" ವೆರೈಟಿ. ಮೂಲದಿಂದ ೧೩ ಅಕ್ಟೋಬರ್ ೨೦೦೭ರಲ್ಲಿ ಪಡೆಯಲಾಗಿದೆ. ೨೦೦೬ ನವೆಂಬರ್ ೧೬ರಂದು ಹಿಂಪಡೆಯಲಾಗಿದೆ.
೮ ನಲ್ ಕ್ರಿಸ್ಟೋಫರ್."ಗೋಲ್ಡನ್ ಐ" ಫಿಲ್ಮ್ ಕ್ರಿಟಿಕ್.ಕಾಂ. ಮೂಲದಿಂದ ೧೩ ಅಕ್ಟೋಬರ್ ೨೦೦೭ರಂದು ಪಡೆಯಲಾಗಿದೆ. ೨೭ ಏಪ್ರಿಲ್ ೨೦೦೭ರಲ್ಲಿ ಹಿಂಪಡೆಯಲಾಗಿದೆ.
೯ ೧೯೯೫ರ 'ಚಲನಚಿತ್ರ ನಾಮನಿರ್ದೇಶನಗಳು" ಬ್ರಿಟಿಶಗ ಅಕಾಡೆಮಿ ಆಫ್ ಫಿಲ್ಮ್ ಆಂಡ್ ಟೆಲಿವಿಶನ್ ಆರ್ಟ್ಸ್. ಮೂಲದಿಂದ ೨೮ ಫೆಬ್ರವರಿ ೨೦೦೮ ರಲ್ಲಿ ಪಡೆಯಲಾಗಿದೆ. ೫ ಏಪರಿಲ್ ೨೦೦೮ರಲ್ಲಿ ಹಿಂಪಡೆಯಲಾಗಿದೆ.
೧೦ " ಸಿಕ್ಸ್ಟಿ ಸೆಕೆಂಡ್ಸ್:ಟಿಮೊತಿ ಡಾಲ್ಟನ್" ಮೆಟ್ರೊ ಪತ್ರಿಕೆಯಲ್ಲಿ ೧೫ ಫೆಬ್ರವರಿ ೨೦೦೭ರಲ್ಲಿ ಆಂಡ್ರ್ಯೂ ವಿಲಿಯಮ್ಸ್ ಮಾಡಿದ ಸಂದರ್ಶನ. ಮೂಲದಿಂದ ೨೯ ಸೆಪ್ಟೆಂಬರ್ ೨೦೦೭ರಲ್ಲಿ ಪಡೆಯಲಾಯಿತು. ೯ ಮಾರ್ಚ್೨೦೧೯ರಲ್ಲಿ ಹಿಂಪಡೆಯಲಾಯಿತು.
೧೧ ಫೀಲ್ಡ್ ಮ್ಯಾಥ್ಯೂ (೨೦೧೫) ಸಂ ಕೈಂಡ್ ಆಫ್ ಹೀರೊ:೦೦೭: ದ ರಿಮಾರ್ಕೇಬಲ್ ಸ್ಟೋರಿ ಆಫ್ ದಿ ಜೇಮ್ಸ್ ಬಾಂಡ್ ಫಿಲ್ಮ್ಸ್  ಅಜಅಯ್ ಚೌಧರಿ,ಸ್ಟ್ರೌಡ್,ಗ್ಲೈಸೆಸ್ಟರ್^ಶೈರ್.
ಉಲ್ಲೇಖ
<References />
ಕಳ್ಳಕವಟಗಿ
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ದೇವಾಲಯ
ಗ್ರಾಮದ ಅತಿ ದೊಡ್ಡ ದೇವಸ್ದಾನ ಶ್ರೀ ಸಂಗಮನಾಥ ದೇವಾಲಯ',ಮತ್ತು ಗುರು ಚಕ್ರವರ್ತಿ ಸದಾಶಿವ ಮುತ್ಯಾ ದೇವಾಲಯ
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ [ಕೇರೆಗೆ ನಿರೂ ತುಂಬುವಯೋಜನೆ ವ್ಯಾಪ್ತಿಗೆ ಬರುತ್ತದೆ
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಧಾನ ಸಭಾ ಮತಕ್ಷೇತ್ರ ಬಬಲೆಶ್ವರ ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ
ಕರ್ನಾಟಕ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಬಿಜಾಪುರ ತಾಲ್ಲೂಕು
ಜಾನ್ ಡನ್ಸ್‌ ಸ್ಕೋಟಸ್
ಜಾನ್ ಡನ್ಸ್‌ ಸ್ಕೋಟಸ್ (1265-1308). ಫ್ರಾನ್ಸಿಸ್ಕನ್ ಪಂಥಕ್ಕೆ ಸೇರಿದ, ಸ್ಕಾಟ್ಲೆಂಡಿನ ತತ್ತ್ವಜ್ಞಾನಿ ಹಾಗೂ ದೇವತಾಶಾಸ್ತ್ರಜ್ಞ. ಸ್ಕೋಟಿಸಂ ಎಂಬ ಪಂಥದ ಪ್ರವರ್ತಕ. thumb
ಬದುಕು
ಹುಟ್ಟಿದ್ದು ಸ್ಕಾಟ್ಲೆಂಡಿನ ಡನ್ಸ್ ಎಂಬ ಹಳ್ಳಿಯಲ್ಲಿ. ಸಟಲ್ ಡಾಕ್ಟರ್ ಎಂದು ಪ್ರಸಿದ್ಧನಾಗಿದ್ದ ಈತ ಅಂದಿನ ಪ್ರತಿಭಾವಂತ ಚಿಂತನಕಾರರಲ್ಲಿ ಪ್ರಮುಖನಾಗಿದ್ದು ಅತಿಸೂಕ್ಷ್ಮ ತರ್ಕಕ್ಕೆ ಹೆಸರಾಗಿದ್ದ. ಬಾಲ್ಯದ ವಿದ್ಯಾಭ್ಯಾಸವನ್ನು ಡಮ್‍ಫ್ರೈಸ್‍ನಲ್ಲಿದ್ದ ತನ್ನ ಚಿಕ್ಕಪ್ಪನಿಂದ ಪಡೆದ. ಹದಿನೈದನೆಯ ವರ್ಷದಲ್ಲಿ ಫ್ರಾನ್ಸಿಸ್ಕನ್ ಪಂಥವನ್ನು ಸೇರಿ ನಾರ್ತಾಂಪ್ಟನ್‍ಲ್ಲಿ ಕ್ರೈಸ್ತದೀಕ್ಷೆ ಪಡೆದ (1291). ಅನಂತರ ದೇವತಾಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿ ಪಡೆಯಲು ಪ್ಯಾರಿಸ್ಸಿಗೆ ಬಂದು, 1293ರಿಂದ 1296ರ ವರೆಗೆ ಅಧ್ಯಯನ ಮಾಡಿದ ಪದವಿ ಪಡೆಯಲು ಒಪ್ಪಿಸಬೇಕಿದ್ದ ಪ್ರಬಂಧವನ್ನು ಮುಗಿಸದೆ ಆಕ್ಸ್‍ಫರ್ಡಿಗೆ ಬಂದು 1237ರಿಂದ 1301ರ ವರೆಗೆ ಅನೇಕ ಉಪನ್ಯಾಸಗಳನ್ನು ಕೊಟ್ಟ. 1302ರಲ್ಲಿ ಪ್ಯಾರಿಸ್ ವಿಶ್ವವಿದ್ಯಾಲಯಕ್ಕೆ ತನ್ನ ಪ್ರಬಂಧವನ್ನು ಒಪ್ಪಿಸಿದ. ಆದರೆ ಅದೇ ವರ್ಷದಲ್ಲಿ 8ನೆಯ ಬಾನಫಾಸನ ವಿರೋಧವಾಗಿ ಫಿಲಿಪ್ ದಿ ಫೇರ್ ಸಾಮಾನ್ಯಸಭೆಗೆ ಒಪ್ಪಿಸಿದ ಹೇಳಿಕೆಯನ್ನು ನಿರಾಕರಿಸಿದ್ದರಿಂದ ಸ್ವಲ್ಪ ಕಾಲಗಳವರೆಗೆ ಪ್ಯಾರಿಸ್‍ನಿಂದ ಉಚ್ಚಾಟನೆಗೊಂಡ. ಕೆಲವು ದಿವಸಗಳ ತರುವಾಯ ತನ್ನ ಗುರುವಿನ ಶಿಫಾರಸು ಪತ್ರದೊಂದಿಗೆ ಮತ್ತೆ ಪ್ಯಾರಿಸ್‍ಗೆ ಬಂದು 1305ರಲ್ಲಿ ವಿಶ್ವವಿದ್ಯಾಲಯದಿಂದ ಪದವಿ ಪಡೆದುಕೊಂಡನಲ್ಲದೆ ಅಲ್ಲಿಯೇ ಎರಡು ವರ್ಷಗಳ ಕಾಲ ಉಪನ್ಯಾಸಕನಾಗಿ ಸೇವೆ ಸಲ್ಲಿಸಿದ. ಅನಂತರ ಕೊಲೋನಿಗೆ ಬಂದು ಉಪನ್ಯಾಸಕನಾಗಿಯೇ ಮುಂದುವರಿದು ತಾನು ಬದುಕಿದ್ದ ಸ್ವಲ್ಪ ಅವಧಿಯಲ್ಲೇ ಒಂದು ವಿಚಾರಪೂರ್ಣ ತತ್ತ್ವವೊಂದನ್ನು ನಿರ್ಮಿಸಿ ತನ್ನ 42ನೆಯ ವಯಸ್ಸಿನಲ್ಲಿ ಮರಣಹೊಂದಿದ.
ಪ್ರತಿಪಾದಿಸಿದ ತತ್ವ
ಸ್ಕೋಟಸನ ಸಿದ್ಧಾಂತದಲ್ಲಿ ತತ್ತ್ವವನ್ನು ಮತ್ತು ದೇವತಾಶಾಸ್ತ್ರಗಳ ಸಂಬಂಧ ನಿಕಟವೂ ಹೊಸದೂ ಆಗಿದ್ದರೂ ಕ್ರೈಸ್ತಮತದಿಂದ ವಿಭಿನ್ನವಾಗಿಲ್ಲ. ಅವೆರೋಯಿಸ್ಟ್ ಮತ್ತು ತಾಮಿಸ್ಟರ ತತ್ತ್ವಗಳ ಯಥಾರ್ಥವನ್ನು ಅಲ್ಲಗಳೆದು ಆಗಸ್ಟೈನ್, ಬೊನವೆಂಚರ್, ಅವಿಸೆನ್ನ ಮತ್ತು ಆಕ್ಸ್‍ಫರ್ಡಿನ ಫ್ರಾನ್ಸಿಸ್ಕನ್ ಪ್ರಾಚೀನ ಸಂಪ್ರದಾಯಗಳ ಆಧಾರದ ಮೇಲೆ ತನ್ನ ಹೊಸ ತತ್ತ್ವಶಾಸ್ತ್ರ ಮತ್ತು ದೇವತಾಶಾಸ್ತ್ರಗಳನ್ನು ರೂಪಿಸಿದ. ಇವನು ಪ್ರತಿಪಾದಿಸಿದ ತತ್ತ್ವಗಳು ಇವು.
ಸ್ಕೋಟಸನ ಪ್ರಕಾರ ವಿಚಾರಯೋಗ್ಯವಾದ ಯಾವ ಪ್ರಥಮ ವಸ್ತುವೇ ಆಗಲಿ ಆಗಸ್ಟೀನಿಯನ್ ವಾದದಂತೆ ದೈವಾಂಶವನ್ನೂ ಅರಿಸ್ಟೋಟಲಿಯನ್ನರ ವಾದದಂತೆ ಲೌಕಿಕ ಗುಣವನ್ನೂ ಹೊಂದಿರುವುದಿಲ್ಲ; ಆದರೆ ಅದು ತನ್ನಷ್ಟಕ್ಕೆ ತಾನೇ ಪರಿಶುದ್ಧ ಸ್ವರೂಪದ್ದಾಗಿರುತ್ತದೆ. ಇಂಥ ಸ್ವರೂಪ ಸರ್ವವ್ಯಾಪಿಯಾಗಿದ್ದು ಅದು ಎಲ್ಲ ಮುಖಗಳಲ್ಲಿ. ಎಲ್ಲ ಹಂತಗಳಲ್ಲಿ ಸತ್ಯವಾಗಿರುತ್ತದೆ. ಅನಂತ ಹಾಗೂ ಅನಂತವಲ್ಲದ ಸ್ವರೂಪಗಳು ಸಹಜವಾಗಿ ಸರ್ವವ್ಯಾಪಿಯಾದ ಪ್ರಥಮ ಸ್ವರೂಪದ ಅಂಗಗಳೇ ಆಗಿವೆ. ಅವುಗಳಿಗಿರುವ ವ್ಯತ್ಯಾಸಗಳನ್ನು ನಿರ್ದಿಷ್ಟವಾಗಿ ಗುರುತಿಸಿದ ಈತ ವಿಶ್ವ ದೇವಕವಾದ ಮತ್ತು ಉದ್ಗಮಗಳಲ್ಲಿನ ಔಚಿತ್ಯವನ್ನು ಪ್ರಶ್ನಿಸಿದ್ದಾನೆ.
ಮೂಲದ್ರವ್ಯದ ಬಗೆಗಿನ ಇವನ ಕಲ್ಪನೆ ಆಗಸ್ಟೀನಿಯನ್ನರು ಅರ್ಥೈಸಿರುವುದಕ್ಕಿಂತ ವಿಭಿನ್ನವಾಗಿದೆ. ಎಲ್ಲ ಲೌಕಿಕ ವಸ್ತುಗಳೂ ದ್ರವ್ಯ ಮತ್ತು ರೂಪುಗಳನ್ನು ಹೊಂದಿವೆ ಎಂದು ಸಮಕಾಲೀನವಾದವನ್ನು ಈತ ಒಪ್ಪಿದರೂ ಅವೆರಡೂ ಸಾಪೇಕ್ಷ ಹಾಗೂ ನೈಜ ಎಂದಿದ್ದಾನೆ. ಅರಿಸ್ಟಾಟಲಿಯನ್ನರಂತೆ ಮೂಲದ್ರವ್ಯ ಶುದ್ಧ ಸಾಮಥ್ರ್ಯವುಳ್ಳದ್ದಾಗಿರದೆ ಹೆಚ್ಚಿನ ಪರಿಪೂರ್ಣತೆಯನ್ನು ಪಡೆಯಬಲ್ಲ ಗುಣ ಹೊಂದಿರುತ್ತದೆ ಎಂಬುದು ಇವನ ಅಭಿಪ್ರಾಯ. ಆದ್ದರಿಂದ ದ್ರವ್ಯ ಮತ್ತು ರೂಪಗಳು ಬೇರೆ ಇದ್ದರೂ ಅವು ಅವಿಭಾಜ್ಯ. ಇಂಥ ಅವಿಭಾಜ್ಯಗುಣ ವಾಸ್ತವವೇ ವಿನಾ ಎಂದಿಗೂ ಅನಿರೀಕ್ಷಿತವಾಗುವುದಿಲ್ಲ. ಅಸ್ತಿತ್ವದಲ್ಲಿರುವ ಪ್ರತಿಯೊಂದು ವಸ್ತುವಿಗೂ ಸಾಮಾನ್ಯ ಗುಣವೊಂದು ಇರುತ್ತದೆ. ಈ ಗುಣ ಸಾರ್ವತ್ರಿಕತ್ವದೆಡೆಗೆ ತಟಸ್ಥ ಭಾವವನ್ನು ಹೊಂದಿದೆ. ಇಂಥ ಸಾಮಾನ್ಯ ಗುಣವನ್ನು ಸ್ವಕೀಯವನ್ನಾಗಿಸಬೇಕಾದರೆ ನಿಶ್ವಿತ ತತ್ತ್ವ ಒಂದನ್ನು ಬಳಸಬೇಕಾಗುತ್ತದೆ. ಸ್ಕೋಟಸನ ಈ ತತ್ತ್ವವೇ ತನ್ನತನ (ದಿಸ್‍ನೆಸ್).
ಭೌತಿಕ ಶರೀರವಾಗಲು ದ್ರವ್ಯ ಮೊದಲು ಜಡರೂಪದ ಅಕಾರವನ್ನು ಪಡೆಯುತ್ತದೆ. ಇದಿಲ್ಲದೆ ದ್ರವ್ಯವೇ ದೇಹವಾಗಲಾರದು. ಆದರೆ ಜಡರೂಪದೊಂದಿಗೆ ದ್ರವ್ಯವೂ ಕಳಚಿದಾಗ ಆತ್ಮವೆಂಬ ಇನ್ನೂ ಶ್ರೇಷ್ಠಮಟ್ಟದ ರೂಪವನ್ನು ಪಡೆಯುತ್ತದೆ. ಆದ್ದರಿಂದ ಜಡರೂಪದ ಆಕಾರವೇ ಅಂತಿಮ ಹಾಗೂ ವಾಸ್ತವ ಸತ್ಯ ಮತ್ತು ಸ್ವಕೀಯ ನಿರ್ಣಯವೂ ಆಗಿದೆ. ಆತ್ಮ ದೇಹದಿಂದ ಹೊರಬಂದಾಗ ಅವೆರಡಕ್ಕಿರುವ ನಿರ್ದಿಷ್ಟ ವ್ಯತ್ಯಾಸಗಳನ್ನು ಗುರುತಿಸಬಹುದು ಎಂಬುದನ್ನು ಸ್ಕೋಟಸನ ತತ್ತ್ವದಲ್ಲಿ ಕಾಣಬಹುದು. ವಸ್ತುಗಳ ಕೆಲವು ವಿಶಿಷ್ಟ ಅಂಶಗಳೆಲ್ಲ ಬೌದ್ಧಿಕ ನಿಲವಿಗೆ ಒಳಪಡುವುದಿಲ್ಲ. ಹೀಗೆ ಬೌದ್ಧಿಕ ನಿಲವಿಗೆ ಸಿಕ್ಕಲಾರದ ಮತ್ತು ಸಿಗುವ ಅಂಶಗಳ ನಡುವೆ ಸ್ಪಷ್ಟ ಭಿನ್ನತೆ ಎಂಬ ಅಂಶವೊಂದಿದೆ. ಇದನ್ನು ಆತ್ಮ ಮತ್ತು ಅದರ ಶಕ್ತಿಗಳ ಮಧ್ಯೆ ಇರುವ ವಿಶಿಷ್ಟ ಅಂಶಗಳನ್ನು ಉದಹರಿಸುವುದರಿಂದ ಸಮರ್ಥಿಬಹುದು.
ದೇವರ ಅಸ್ತಿತ್ವವನ್ನು ಪ್ರತಿಪಾದಿಸಲು ತಾಮಸ್ ಅಕ್ವಿನಸ್‍ನಂತೆ ವಸ್ತುಗಳ ಇರುವಿಕೆಯಿಂದ ಪ್ರಾರಂಭಿಸಿದೆ. ಜೀವಿಗಳ ಆಧ್ಯಾತ್ಮಿಕ ಹಾಗೂ ಗಣನೀಯ ಅಂಶಗಳನ್ನು ನಿರೂಪಿಸುವುದರ ಮೂಲಕ ತನ್ನ ತತ್ತ್ವವನ್ನು ಆರಂಭಿಸಿದ್ದಾನೆ. ಹುಟ್ಟಿದ ಎಲ್ಲ ಜೀವಿಗಳಲ್ಲಿ ಆಂತರಿಕ ಸತ್ತ್ವವಿದೆ ಎಂಬುದನ್ನು ಗುರುತಿಸಿದ ಸ್ಕೋಟಸ್ ಇದಕ್ಕೆಲ್ಲ ನಿಮಿತ್ತಕಾರಣನೊಬ್ಬ ಇರಲೇಬೇಕು; ಕಾರ್ಯಕಾರಣ ಸಂಬಂಧಕ್ಕೆ ಒಳಪಟ್ಟಿರುವ ಎಲ್ಲ ವಸ್ತುಗಳೂ ವಿಶಿಷ್ಟಶಕ್ತಿಯಿಂದ ಬಂದಿವೆ. ಇಂಥ ವಿಶಿಷ್ಟಶಕ್ತಿಯೇ ದೇವರು. ದೇವರಿಗೆ ಸ್ವಂತ ಅಸ್ತಿತ್ವ ಇದ್ದರೂ ಕೆಲವೊಮ್ಮೆ ಬೇರೊಂದು ಕಾರಣಕ್ಕಾಗಿ ಅಸ್ತಿತ್ವಕ್ಕೆ ಬರುತ್ತಾನೆ. ಆದ್ದರಿಂದ ಎಲ್ಲ ವಸ್ತುಗಳ ಉಗಮಕ್ಕೆ ಕಾರಣಕ್ಕಾಗಿ ಅಸ್ತಿತ್ತ್ವಕ್ಕೆ ಬರುತಾನೆ. ಆದ್ದರಿಂದ ಎಲ್ಲ ವಸ್ತುಗಳ ಉಗಮಕ್ಕೆ ಕಾರಣ ಪುರಷನಾದ ದೇವರು ನಿಮಿತ್ತಕಾರಣನೂ ಪ್ರಮುಖ ಅಸ್ತಿತ್ವ ಉಳ್ಳವನೂ ಆಗಿದ್ದಾನೆ-ಎಂದಿದ್ದಾನೆ. ಸ್ಕೋಟಸನ ಪ್ರಕಾರ ದೇವತತ್ತ್ವ ಅನಂತವಾಗಿರುವುದರಿಂದ ಅನಂತವಲ್ಲದ ಸ್ವರೂಪಿಗಳ ಸೃಷ್ಟಿಗೆ ಕಾರಣವಾಗಿದೆ. ಅದು ಎಲ್ಲವುಗಳ ಅಂತಿಮ ಕಾರಣವೂ ಆಗಿರುವುದರಿಂದ ಅನಂತವಾಗಿರಲೇಬೇಕು. ಅನಂತ ಪ್ರತಿಭೆಯಿಂದ ಕೂಡಿದ್ದು ಸರ್ವಜ್ಞಾನಿಯಾಗಿದೆ. ಎಲ್ಲ ಜೀವಿಗಳ, ಒಲವು, ಆಸೆಗಳು ಸ್ವಾಭಾವಿಕವಾಗಿ ಅದರೆಡೆಗೆ ಕೇಂದ್ರಿತವಾಗಿರುತ್ತವೆ. ನೀತಿಯುತ ಬಾಳ್ವೆ ಹಾಗೂ ಸಮಾಜದ ಉಪಯುಕ್ತ ಕಟ್ಟುಕಟ್ಟಳೆಗಳು ಮನುಷ್ಟನನ್ನು ಯೋಗ್ಯನೂ ಆಲೋಚನಾಶೀಲನೂ ಆಗಿರುವಂತೆ ಮಾಡುತ್ತವೆ. ಅವನು ಕೈಗೊಳ್ಳುವ ದೈವ ಸಂಬಂಧ ಕ್ರಿಯೆಗಳು ದೈವಿಕ ಅಂಶಗಳನ್ನೇ ಒಳಗೊಂಡಿದ್ದು ತರ್ಕಯೋಗ್ಯವಾಗಿರುತ್ತವೆ.
ಮನುಷ್ಯನಿಗೆ ಸಂಪೂರ್ಣ ಸ್ವಾತಂತ್ರ್ಯವಿದ್ದಾಗ ಮಾತ್ರ ಅವನ ಸ್ವಭಾವದ ಪೂರ್ಣ ಅಭಿವ್ಯಕ್ತಿ ಸಾಧ್ಯ. ಮಾನವ ಸ್ವತಂತ್ರ್ಯ ದೇವರ ಸ್ವಾತಂತ್ರ್ಯದಷ್ಟೇ ಶ್ರೇಷ್ಠವಾದದ್ದು, ಇದರಿಂದ ಜ್ಞಾನ ಮತ್ತು ಇಚ್ಛೆಗಳು ಅಭಿವ್ಯಕ್ತಗೊಳ್ಳುತ್ತವೆ. ಜ್ಞಾನವು ಕ್ರಿಯೆಗಿಂತ ಹೆಚ್ಚಿನದಾಗಿದ್ದು ಹುಟ್ಟಿನಲ್ಲೂ ಮುಂದಿದೆ. ಆದರೆ ಇಚ್ಛೆ ಜ್ಞಾನದ ಮೇಲೆ ಪ್ರಭುತ್ವ ಹೊಂದಿರುವುದರಿಂದ ಅದು ಜ್ಞಾನಕ್ಕಿಂತ ಪ್ರಮುಖ. ಇಚ್ಛೆ ಮತ್ತು ಜ್ಞಾನಗಳಿಗಿರುವ ನಿರ್ದಿಷ್ಟ ಗಡಿಯನ್ನು ಗುರುತಿಸದಿದ್ದರೂ ಅವುಗಳು ಎಷ್ಟರ ಮಟ್ಟಿಗೆ ಮನುಷ್ಯನ ತರ್ಕಗುಣ, ಪ್ರೀತಿ ಮತ್ತು ಸ್ವಕ್ರಿಯೆಗಳಲ್ಲಿ ವ್ಯಕ್ತವಾಗಿವೆ ಎಂಬುದನ್ನು ತೋರಿಸಿ ಇವಕ್ಕೆಲ್ಲ ಸ್ವಾತಂತ್ರ್ಯ ಆವಶ್ಯಕವೆಂದು ಸ್ಕೋಟಸ್ ಅಭಿಪ್ರಾಯಪಟ್ಟಿದ್ದಾನೆ.
ದೇವತಾಶಾಸ್ತ್ರದ ಬಗ್ಗೆ ಸ್ಕೋಟಸ್ ತಳೆದಿರುವ ನಿಲವಿನಿಂದ ದೇವರ ಬಗ್ಗೆ ಇರುವ ಇವನ ಅದಮ್ಯ ಪರಿಜ್ಞಾನದ ಅರಿವಾಗುತ್ತದೆ. ಅನಂತವೂ ಕರುಣಾಮಯಿಯೂ ಒಲುಮೆಯ ಪ್ರತೀಕವೂ ಆಗಿರುವ ದೇವರಿಗೆ ತನ್ನದೇ ಆದ ಜ್ಞಾನವಿದ್ದು ಅದು ಮನುಷ್ಯ ಸಂಬಂಧ ಜ್ಞಾನದಿಂದ ಬೇರೆಯಾಗಿರುತ್ತದೆ. ದೈವ ಸಂಬಂಧಜ್ಞಾನವನ್ನು ಪಡೆಯಲು ದೈವಸಂಬಂಧ ವಿಚಾರ ಮಾಡುವುದು ಅಗತ್ಯ. ದೇವರ ಅವತಾರ ಕೇವಲವಾಗಿರದೆ ಅದು ಸ್ವಂತ ಇಚ್ಛೆ ಮತ್ತು ಜೀವಿಗಳ ಮೇಲಿನ ಪ್ರೇಮದಿಂದಾಗಿರುತ್ತದೆ. ಕ್ರಿಸ್ತ ಬೇರೆಯವರ ಪಾಪವನ್ನು ಪರಿಹರಿಸಲು ದೇವದೂತನಾಗಿ ಬಂದ ಎಂಬ ಮಾತು ಸರಿಯಲ್ಲ. ಮಾನವರ ಮೇಲಿದ್ದ ಪ್ರೇಮದಿಂದ ಅವನು ಅವತರಿಸಿದ. ಕ್ಷಮಾಮೂರ್ತಿಯಾಗಿ ಅವತರಿಸುವುದು ದೇವರ ದೃಷ್ಟಿಯಲ್ಲಿ ಎರಡನೆಯ ಕಾರಣವೇ ವಿನಾ ಮೊದಲನೆಯದಲ್ಲ.
ಸ್ಕೋಟಸನ ದೇವತಾಶಾಸ್ತ್ರದಲ್ಲಿ ಪ್ರತಿಪಾದಿತವಾಗಿರುವ ಮೇರಿಯು ಪರಿಪೂರ್ಣಳೂ ಕಳಂಕರ ಹಿತಳೂ ಆಗಿದ್ದಾಳೆ ಎಂದಿದ್ದಾನೆ. ಪ್ರಕೃತಿಯ ಭವ್ಯತೆ ಮತ್ತು ರಮ್ಯತೆಗಳಲ್ಲಿ ದೈವತ್ವ ಕಾಣುವ ಪ್ರಯತ್ನ ದೇವತಾಶಾಸ್ತ್ರದಲ್ಲಿದೆ. ಪ್ರಕೃತಿಯ ಪರಿಪೂರ್ಣತೆ ದೇವರ ಅನುಗ್ರಹದಿಂದ; ದೇವತಾಶಾಸ್ತ್ರವು ಕೇವಲ ಊಹೆಗಳಿಂದ ಕೂಡಿದರೆ ಅದು ನಿತ್ಯ ಬದುಕಿಗೆ ಹತ್ತಿರವಾಗಬೇಕೆಂದೂ ಲೌಕಿಕ ವಸ್ತುಗಳೆಡೆಗೆ ತೋರಿಸುವ ಪ್ರೇಮಕ್ಕಿಂತ ಹೆಚ್ಚು ಪ್ರೇಮವನ್ನು ದೇವರ ಬಗ್ಗೆ ಮೂಡಿಸುವಂತಿರಬೇಕೆಂದೂ ಹೇಳಿದ್ದಾನೆ. ಸ್ಕೋಟಸನ ತತ್ತ್ವ ಮತ್ತು ದೇವತಾಶಾಸ್ತ್ರಗಳಲ್ಲಿ ಬೇರೆಯವರನ್ನು ವಿಮರ್ಶಿಸುವ ಉದ್ದೇಶವನ್ನೇ ಅಲ್ಲದೆ ಶ್ರೇಷ್ಠಮಟ್ಟದ ಕ್ರೈಸ್ತಪರಂಪರೆಯನ್ನು ತತ್ತ್ವಗಳ ಮೂಲಕ ಸ್ಥಾಪಿಸುವ ಪ್ರಯತ್ನವನ್ನೂ ಕಾಣಬಹುದು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ತತ್ವಜ್ಞಾನಿ
ಬಾಷ್ಪೀಕರಣ
ಬಾಷ್ಪೀಕರಣ ವೆಂದರೆ ನೀರು ಆವಿಯಾಗುವ ಇನ್ನೊಂದು ಪ್ರಕ್ರಿಯೆಯಾಗಿದೆ. ಇದೊಂದು ನೀರಿನ ರೂಪಾಂತರದ ಗತಿ ಚಕ್ರವಾಗಿದೆ ಮತ್ತು ಇದು ಗಿಡಮರಗಳ ಭಾಗಗಳಿಂದ ನೀರು ಬೆವರಿನ ರೂಪದಲ್ಲಿ ಆವಿಯಾಗುವ ಪ್ರಕ್ರಿಯೆಯಾಗಿದೆ. ಅದರಲ್ಲೂ ವಿಶೇಷವಾಗಿ ಎಲೆಗಳಿಂದ, ಕಾಂಡದಿಂದ,ಹೂವುಗಳಿಂದ ಮತ್ತು ಬೇರುಗಳಿಂದ ಆವಿಯಾಗುವುದಾಗಿದೆ. ಎಲೆಗಳ ಮೇಲ್ಭಾಗವು ರಂದ್ರಗಳ ರೀತಿಯಲ್ಲಿ ತೆರೆದು ಕೊಂಡಿರುತ್ತದೆ. ಇವುಗಳನ್ನು ಒಟ್ಟಿಗೆ ಪತ್ರರಂದ್ರಗಳು ಎಂದು ಕರೆಯುತ್ತಾರೆ. *ಹೆಚ್ಚಿನ ಗಿಡ ಮರಗಳು ಬಹು ಸಂಖ್ಯೆಯ ಪತ್ರರಂದ್ರಗಳನ್ನು ಎಲೆಗಳ ಕೆಳಭಾಗದಲ್ಲಿ ಹೊಂದಿರುತ್ತವೆ. ಈ ಪತ್ರರಂದ್ರಗಳು ಮುಚ್ಚಿ ಕೊಳ್ಳುವ ಹಾಗೂ ತೆರೆದು ಕೊಳ್ಳುವ ರಕ್ಷಾ ಕೋಶಗಳಿಂದ ಆವೃತವಾಗಿರುತ್ತವೆ.
ಸಸ್ಯಗಳ ಬಾಷ್ಪೀಕರಣದ ದರವನ್ನು ಪೋಟೋಮೀಟರ್‍, ಲಿಸಿಮೀಟರ್‍, ಪೊರೋಮೀಟರ್‍, ದ್ಯುತಿಸಂಶ್ಲೇಷಣಾ ವ್ಯವಸ್ಥೆ ಮತ್ತು ಉಷ್ಣ ಪ್ರಸರಣ ಸಮತೋಲನ ವಿಧಾನಗಳ ನ್ನೊಳಗೊಂಡು ಇನ್ನೂ ಹಲವು ವಿಧಾನಗಳ ಮೂಲಕ ಅಳೆಯಬಹುದು.
ಬಾಹ್ಯ ಕೊಂಡಿಗಳು‌
ವರ್ಗ:ಜಲಶಾಸ್ತ್ರ ವರ್ಗ:ಸಸ್ಯ ಶರೀರ ಶಾಸ್ತ್ರ ವರ್ಗ:ಎಲೆಯ ಗ್ರಾಹಿ ಭಾಗ
ಮೈಲಾರ
ಮೈಲಾರ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 31' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ ಕರ್ನಾಟಕ
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಇಂಡಿ ತಾಲ್ಲೂಕು
ತಮ್ಮಟ ಕಲ್ಲು ಶಾಸನ
ತಮ್ಮಟಕಲ್ಲು ಶಾಸನ ಚಿತ್ರದುರ್ಗ ತಾಲ್ಲೋಕು 'ತಮ್ಮಟಕಲ್ಲು' ಎಂಬ ಹಳ್ಳಿಯಲ್ಲಿ ದೊರೆತಿದೆ. ಗುಣಮಧುರಾಂಕನನ್ನು ಹೊಗಳಿ ಬರೆದ ಶಾಸನವಿದು. ಇವನು ರತ್ನದಂತೆ ತೇಜಸ್ಸುಳ್ಳವನು. ಯುದ್ದಭೂಮಿಯಲ್ಲಿ ರಣ ಉತ್ಸಾಹಿ. ಇವನು ಅನಂತ ಗುಣನು, ಪುರುಷಶ್ರೇಷ್ಠನು.
ಶಾಸನದ ಇತಿವೃತ್ತ
ಬಿನಮಣಿಅನ್ತುಭೋಗಿಬಿಣದುಳ್ಮಣಿಲ್ಮನದೋನ್ ರಣಮುಖದುಳ್ಳಕೋಲಂನೆರಿಯರ್ಕುಮನಿನ್ದ್ಯಗುಣನ್ ಪ್ರಣಯಿಜನಕ್ಕೆ ಕಾಮನರಸಿ ತೋತ್ಪಲವರ್ಣ್ಣನವನ್ ಗುಣಮಧುರಾಂಕೃದಿವುಪುರುಷನ್ಪುರುಷಪ್ರವರನ್|| ಗುಣಮಧುರಾಂಕ ಎಂಬುವವನು ರತ್ನದಂತೆ ತೇಜಸ್ವಿಯಾಗಿದ್ದಾನೆ. ಇವನು ರಣರಂಗದಲ್ಲಿ ಬಿಲ್ಲು ಹಿಡಿದು ನಿಂತನೆಂದರೆ ಯಾರೂ ತಡೆಯಲಾಗದು. ಇವನು ಅನಂತ ಗುಣವಂತನಾಗಿಯೂ, ಪ್ರಣಯಿಜನಕ್ಕೆ ಕಾಮನ ಬಿಳಿಯ ತಾವರೆಯ ಬಾಣದಂತಹವನೂ, ಪುರುಷ ಶ್ರೇಷ್ಠನೂ ಆದ ಇವನೂ ಪುರುಷರಲ್ಲೆ ಉತ್ಕೃಷ್ಠನಾದವನಾಗಿದ್ದಾನೆ ಎಂದು ಗುಣಮಧುರಾಂಕನನ್ನು ಹೊಗಳಲಾಗಿದೆ. ಈ ಸಾಸನ ಭಾಷಾದೃಷ್ಟಿಯಿಂದ ಬಹಳ ಮುಖ್ಯವಾದುದು.
ಉಲ್ಲೇಖ
ವರ್ಗ: ಶಾಸನಗಳು
ಪುಷ್ಪದಂತ ಸ್ವಾಮಿ ಬಸದಿ, ಬಿಜಿಲ
ಸ್ಥಳ
ಶ್ರೀ ಪುಷ್ಪದಂತ ಬಸದಿಯು ದಕ್ಷಿಣ ಕನ್ನಡ ಜಿಲ್ಲೆಯ ಬೆಳತಂಗಡಿ ತಾಲೂಕಿನ ಬಿಜಿಲ ಗ್ರಾಮದಲ್ಲಿದೆ.
ಮಾರ್ಗ
ಈ ಬಸದಿಗೆ ಬೆಳ್ತಂಗಡಿಯಿಂದ ಮಡಂತ್ಯಾರಿಗ, ಪಾಂಡವರಕಲ್ಲು ಮಾರ್ಗದ ಮೂಲಕ ಸಾಗಬೇಕು. ಬಿಜಿಲ ಎಂಬ ಊರಿನ ಅಡಿಕೆ ತೋಟ ಮತ್ತು ವನ ಪ್ರದೇಶ ಮಧ್ಯದಲ್ಲಿ ಬಸಿದೆ ಇದೆ. ಬೆಳ್ತಂಗಡಿಯಿಂದ ಸುಮಾರು ೩೦ ಕಿಲೋಮೀಟರ್ ದೂರದಲ್ಲಿದೆ.
ಒಳಾಂಗಣ ಶಿಲಾನ್ಯಾಸ
ಬಿಜಿಲದ ಈ ಬಸದಿಯಲ್ಲಿ ಪೂಜೆಗೊಳ್ಳುವ ತೀರ್ಥಂಕರರು ಒಂಭತ್ತನೇ ತೀರ್ಥಂಕರರಾದ ಪುಷ್ಪದಂತ ಸ್ವಾಮೀಜಿಯವರು. ಈ ತೀರ್ಥಂಕರರ ಮೂರ್ತಿಯು ಶಿಲೆಯದ್ದಾಗಿದ್ದು ಪ್ರಭಾವಲಯವು ಅರ್ಧ ವೃತ್ತಾಕಾರದಲ್ಲಿದೆ. ತೀರ್ಥಂಕರರ ಮೂರ್ತಿಯು ಪದ್ಮಾಸನ ಭಂಗಿಯಲ್ಲಿದೆ. ಸ್ವಾಮಿಯ ಎಡಬದಿಯಲ್ಲಿ ಅಜಿತ ಯಕ್ಷ ಬಲಬದಿಯಲ್ಲಿ ಮಹಾಕಾಳಿ ಯಕ್ಷಿ ಇದ್ದಾರೆ. ಮೂರ್ತಿಯ ಕೆಳಗೆ ಮಕರ ಲಾಂಛನವಿದೆ. .ಈ ಬಸದಿಯು ಸುಮಾರು ಕ್ರಿ.ಶ ೧೭೪೦ರಲ್ಲಿ ಇತ್ತೆಂದು ನಮಗೆ ಬಸದಿ ಪ್ರಾಂಗಣದ ಉತ್ತರ ದಿಕ್ಕಿನ ಬಾಗಿಲಿನ ಮೇಲೆ ಬರೆದಿರುವ ಶಾಸನದಿಂದ ತಿಳಿದುಬರುತ್ತದೆ.ಬಸದಿಯ ಮೂಲ ನಾಯಕ ತೀರ್ಥಂಕರರ ಚಾಮರ ಮುಕ್ಕೊಡೆ, ಪುಷ್ಪವೃಷ್ಟಿ ದಿವ್ಯ ಧ್ವನಿ ಮುಂತಾದ ಅಷ್ಟಮಹಾಪ್ರಾತಿಹಾರ್ಯಗಳನ್ನು ತೋರಿಸಲಾಗಿದೆ. ಬಸದಿಯ ಗಂಧಕುಟಿಯಲ್ಲಿ ಭಗವಾನ್ ಬಾಹುಬಲಿ, ಯಕ್ಷ ಮತ್ತು ೨೪ನೇ ತೀರ್ಥಂಕರ ಶ್ರೀ ಮಹಾವೀರ ಸ್ವಾಮಿ ಹಾಗೂ ಬೇರೆ ಬೇರೆ ಸಣ್ಣ ಮೂರ್ತಿಗಳು ಇವೆ. ಬಸದಿಯಲ್ಲಿ ಬ್ರಹ್ಮ ದೇವರ ಮೂರ್ತಿಯಿದೆ. ಈ ಬ್ರಹ್ಮ ದೇವರ ಮೂರ್ತಿಯು ಕುದುರೆಯ ಮೇಲೆ ಕುಳಿತುಕೊಂಡಿರುವ ಭಂಗಿಯಲ್ಲಿದೆ. ಇಲ್ಲಿಯ ಗೋಡೆಗಳ ಮೇಲೆ ಮತ್ತು ಹೊರಗೆ ದ್ವಾರಪಾಲಕರ ಚಿತ್ರಗಳಿವೆ. ಘಂಟಾಮಂಟಪದ ಬಾಗಿಲ ಮೇಲೆ ದ್ವಾರಬಂಧದಲ್ಲಿ ಗಂಡಭೇರುಂಡ ಪಕ್ಷಿಯ ಚಿತ್ರವಿದೆ. ಅದರ ಕೆಳಗೆ ಪರ್ಯಂಕಾಸನದಲ್ಲಿ ಕುಳಿತಿರುವ ಜಿನೇಶ್ವರರ ಶಿಲ್ಪ ಹಾಗೂ ಬಸದಿಯ ಎದುರಿಗೆ ಗೋಪುರವಿದೆ. ಇಲ್ಲಿಯ ಕಂಬಗಳು ಶಿಲೆಯದ್ದಾಗಿದ್ದು, ಇಲ್ಲಿ ಈ ಬಸದಿಯ ಗೋಪುರದ ದಕ್ಷಿಣ ದಿಕ್ಕಿನಲ್ಲಿ ಪಂಜುರ್ಲಿ ದೈವದ ಕೋಣೆ ಇದೆ.ಘಂಟಾಮಂಟಪವಿದೆ ಮತ್ತು ಪಾರ್ಥನಾ ಮಂಟಪವಿದೆ. ಗರ್ಭಗೃಹದ ಮೇಲೆ ಮೇಗಿನ ನೆಲೆಯಿದೆ. ಗರ್ಭಗೃಹದ ಸುತ್ತಲೂ ಅಂಗಳ ಇದ್ದು ಕ್ಷೇತ್ರ ಪಾಲನ ಸನ್ನಿಧಾನವಿದೆ. ಅದರ ಪಕ್ಕ ಗುಂಡುಕಲ್ಲು ಮತ್ತು ತ್ರಿಶೂಲಗಳಿವೆ. ಬಲಿ ಕಲ್ಲುಗಳು ಇವೆ ದಶದಿಕ್ಕು ಪಾಲಕರ ಕಲ್ಲುಗಳಿವೆ. ಉತ್ತರ ದಿಕ್ಕಿನ ಬಾಗಿಲ ದಾರಂದದ ಮೇಲಿನ ಬರವಣಿಗೆ ಹಾಗೂ ಎದುರಿಗಿರುವ ಗಂಡಬೇರುಂಡ ಕೃತಿಯಿಂದಾಗಿ ಈ ಬಸದಿಯು ಕಿ.ಶ ೧೭೬೩ ಕ್ಕಿಂತ ಮೊದಲು ನಿರ್ಮಾಣವಾಗಿರಬೇಕು ಎಂದು ಹೇಳಬಹುದು.
ಪೂಜಾ ವಿಧಾನ
ದಿನಕ್ಕೆ ಎರಡು ಬಾರಿ ಅಂದರೆ ಬೆಳಗ್ಗೆ ಮತ್ತು ಸಂಜೆ ಅಭಿಷೇಕ ಪೂಜೆಗಳು ನಡೆಯುತ್ತದೆ. ಹೆಚ್ಚಿನವು ಗಂಧಕುಟಿಯಲ್ಲಿವೆ. ಅವುಗಳ ಮೇಲೆ ಲಾಂಛನ. ಇಲ್ಲಿ ಈ ಮೂರ್ತಿಗಳ ಪೈಕಿ ತೀರ್ಥಂಕರರ ಮೂರ್ತಿಗೆ ಅಭಿಷೇಕ ಮಾಡಲಾಗುತ್ತದೆ. ಗಂಧಕುಟಿಯು ತುಂಬ ಶೋಭಾಯಮಾನವಾಗಿದೆ.ಶ್ರೀ ಪುಷ್ಪದಂತ ಸ್ವಾಮಿಯವರಿಗೆ ಜಲ, ನಾರಿಕೇಳ, ಕ್ಷೀರ, ಗಂಧಗಳೆಂಬ ಪವಿತ್ರ ತೀರ್ಥಗಳಿಂದ ಅಭಿಷೇಕವನ್ನು ಮಾಡಲಾಗುತ್ತದೆ. ಈ ಬಸದಿಯಲ್ಲಿ ಪದ್ಮಾವತಿ ಅಮ್ಮನವರ ಶಿಲಾಮೂರ್ತಿ ಇದ್ದು ಅದನ್ನು ದೇವಕೋಷ್ಠದಲ್ಲಿ ಇಡಲಾಗಿದೆ. ಇದು ಉತ್ತರ ದಿಕ್ಕಿಗೆ ಮುಖ ಮಾಡಿಕೊಂಡಿದೆ. ಈ ಮೂರ್ತಿಗೆ ಸೀರೆ ಉಡಿಸಿ ಬಳೆ ಇತ್ಯಾದಿಗಳನ್ನು ಹಾಕಲಾಗಿದೆ. ಇಲ್ಲಿ ಶುಕ್ರವಾರ ವಿಶೇಷ ಪೂಜೆಯನ್ನು ನಡೆಸಲಾಗುತ್ತದೆ. ಈ ಸಮಯದಲ್ಲಿ ಚಕ್ಕುಲಿ, ಅಪ್ಪ ಮುಂತಾದ ವಸ್ತುಗಳನ್ನು ಅಮ್ಮನವರಿಗೆ ಸಮರ್ಪಿಸಲಾಗುತ್ತದೆ. ಆ ಸಮಯದಲ್ಲಿ ಹೂವು ಹಾಕಿ ನೋಡುವ ಕ್ರಮ ಇದೆ. ಪದ್ಮಾವತಿ ದೇವಿಗೆ ಕುಂಕುಮ ಅರ್ಚನೆ, ಹೂವಿನ ಪೂಜೆ, ಮತ್ತಿತರ ಪೂಜೆಗಳು ಹರಕೆಯಾಗಿ ಮಾಡಲ್ಪಡುತ್ತದೆ.
ಉಲ್ಲೇಖ
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಕಂದಕ
thumb|270px|right|ಕಂದಕದಲ್ಲಿ [[ಅನಿಲ್ ಕೊಳವೆಯನ್ನು ಇಡುತ್ತಿರುವುದು]]
ಕಂದಕವು ಸಾಮಾನ್ಯವಾಗಿ (ಹೆಚ್ಚು ಅಗಲದ ಕಮರಿ ಅಥವಾ ಅಗಳಿಗೆ ವಿರುದ್ಧವಾಗಿ) ಅಗಲಕ್ಕಿಂತ ಹೆಚ್ಚು ಆಳವಾಗಿರುವ, ಅದರ ಉದ್ದಕ್ಕೆ ಹೋಲಿಸಿದರೆ ಕಿರಿದಾದ ನೆಲದಲ್ಲಿನ ಒಂದು ಬಗೆಯ ಅಗೆಯುವಿಕೆ ಅಥವಾ ತಗ್ಗು.
ಭೂವಿಜ್ಞಾನದಲ್ಲಿ, ಕಂದಕಗಳು ನದಿಗಳಿಂದ ಭೂಸವೆತದ ಪರಿಣಾಮವಾಗಿ ಅಥವಾ ಭೂಮಿಯ ಹೊರಪದರಗಳ ಭೂವೈಜ್ಞಾನಿಕ ಚಲನೆಯಿಂದ ಸೃಷ್ಟಿಯಾಗುತ್ತವೆ. ನಾಗರಿಕ ಶಿಲ್ಪವಿಜ್ಞಾನ ಕ್ಷೇತ್ರದಲ್ಲಿ, ಕಂದಕಗಳನ್ನು ಹಲವುವೇಳೆ ನೆಲದಡಿಯ ಆಧಾರರಚನೆ ಅಥವಾ ಸೌಲಭ್ಯಗಳನ್ನು (ಉದಾ. ಅನಿಲ ಕೊಳವೆ, ನೀರು ಕೊಳವೆ, ದೂರವಾಣಿ ಮಾರ್ಗ) ಸ್ಥಾಪಿಸಲು, ಅಥವಾ ನಂತರ ಈ ಸ್ಥಾಪನೆಗಳನ್ನು ಸಮೀಪಿಸಲು ಸೃಷ್ಟಿಸಲಾಗುತ್ತದೆ. ಕಂದಕಗಳನ್ನು ಹಲವುವೇಳೆ ಮಿಲಿಟರಿ ರಕ್ಷಣಾತ್ಮಕ ಉದ್ದೇಶಗಳಿಗಾಗಿಯೂ ತೋಡಲಾಗಿದೆ. ಪುರಾತತ್ವ ಶಾಸ್ತ್ರದಲ್ಲಿ, "ಕಂದಕ ವಿಧಾನ"ವನ್ನು ಪ್ರಾಚೀನ ಅವಶೇಷಗಳನ್ನು ಹುಡುಕಲು ಮತ್ತು ಉತ್ಖನನ ಮಾಡಲು ಅಥವಾ ಗೋಡು ವಸ್ತುವಿನ ಸ್ತರಗಳೊಳಗೆ ಅಗೆಯಲು ಬಳಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಶಿಲ್ಪವಿಜ್ಞಾನ